
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 815 

24 Μαίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Βιομηχανικός παραγόμενα θερμομονωτικά προϊό¬ 
ντα. 1 

Αντικατάσταση ορισμένων άρθρων της α.δ. 14/1989, 
στα πλαίσια αναμόρφωσης και εκσυγχρονισμού 
των ρυθμίσεων αυτής. 2 

ΔΙΟΡΘΩΣΕΙΣ ΣΦΑΛΜΑΤΩΝ 


Διόρθωση σφάλματος στην υπ’ αριθμ. Φ. 68835/ 
4983/4.4.2007 απόφαση πολιτογράφησης αλλα¬ 


γών αλλοδαπών. 3 

ΑΠΟΦΑΣΕΙ Σ 

Αριθμ. 9451/208 (1) 


Βιομηχανικώς παραγόμενα θερμομονωτικά προϊόντα. 

ΟΙ ΥΠΟΥΡΓΟΙ 

ΑΝΑΠΤΥΞΗΣ - ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2 παρ. 2 του π.δ. 334/1994 
(ΦΕΚ Α' 176) «Προϊόντα δομικών κατασκευών», με το 
οποίο ενσωματώθηκε στο εθνικό δίκαιο η οδηγία 89/106/ 
ΕΟΚ για την προσέγγιση των νομοθετικών, κανονιστι¬ 
κών και διοικητικών διατάξεων των κρατών μελών, όσον 
αφορά τα προϊόντα του τομέα των δομικών κατασκευ¬ 
ών, όπως αυτό τροποποιήθηκε και ισχύει. 

2. Τις διατάξεις των άρθρων 1 και 3 του ν. 1338/1983 
«Εφαρμογή του Κοινοτικού Δικαίου» (ΦΕΚ Α'34), όπως 
αυτά τροποποιήθηκαν και ισχύουν. 

3. Το π.δ. 63/2005 «Κωδικοποίηση της νομοθεσίας για 
την Κυβέρνηση και τα Κυβερνητικά Όργανα» (ΦΕΚ 98/ 
Α/2005). 

4. Το π.δ. 27/1996 (ΦΕΚ 168 Α') «Συγχώνευση των 
Υπουργείων Βιομηχανίας, Ενέργειας και Τεχνολογίας, 
Εμπορίου και Τουρισμού στο Υπουργείο Ανάπτυξης». 

5. Το π.δ. 229/1986 (ΦΕΚ 96 Α') «Σύσταση και οργάνωση 
της Γενικής Γραμματείας Βιομηχανίας», όπως τροποποι¬ 
ήθηκε με το π.δ. 396/89 (ΦΕΚ 172 Α'). 


6. Το π.δ. 121/10.3.2004 «Διορισμός Υπουργών και Υφυ¬ 
πουργών» (ΦΕΚ 84/Α/10.3.2004). 

7. Τις διατάξεις του π.δ. 33/2006 (ΦΕΚ 35/Α'/15.2.2006) 
«Διορισμός Μελών της Κυβέρνησης και Υφυπουργών» 

8. Την υπ’ αριθμ. Δ15/Α/Φ19/4040 (ΦΕΚ 249/Β'/27.2.2006) 
Κοινή Απόφαση του Πρωθυπουργού και του Υπουργού 
Ανάπτυξης «Ανάθεση αρμοδιοτήτων στους Υφυπουρ¬ 
γούς Ανάπτυξης Αναστάσιο Νεράντζη και Ιωάννη Πα¬ 
παθανασίου». 

9. Το π.δ. 334/1994 περί «προϊόντων δομικών κατα¬ 
σκευών» (ΦΕΚ 176/Α'/25.3.1994). 

10. Την υπ’ αριθμ. ΟΙΚ 10102 (ΦΕΚ 684/ 20.5.2005) από¬ 
φαση των Υπουργών Ανάπτυξης και ΠΕ.ΧΩ.Δ.Ε. περί 
«Συγκρότησης Συντονιστικής Επιτροπής για την εν¬ 
σωμάτωση των ευρωπαϊκών τεχνικών προδιαγραφών 
για δομικά προϊόντα και τη μεταφορά στην ελληνική 
νομοθεσία του σχετικού κοινοτικού δικαίου στα πλαί¬ 
σια της Οδηγίας 89/106/ΕΟΚ για την προαγωγή της 
ανταγωνιστικότητας της ελληνικής αγοράς κατασκευών 
και δομικών υλικών. 

11. Την υπ’ αριθμ. ΟΙΚ 13944/204 (ΦΕΚ 993/Β'/26.7.2006) 
απόφαση των Υπουργών Ανάπτυξης και ΠΕ.ΧΩ.Δ.Ε. περί 
«Ανασυγκρότησης Συντονιστικής Επιτροπής για την εν¬ 
σωμάτωση των ευρωπαϊκών τεχνικών προδιαγραφών 
για δομικά προϊόντα και τη μεταφορά στην ελληνική 
νομοθεσία του σχετικού κοινοτικού δικαίου στα πλαίσια 
της Οδηγίας 89/106/ΕΟΚ για την προαγωγή της αντα¬ 
γωνιστικότητας της ελληνικής αγοράς κατασκευών και 
δομικών υλικών». 

12. Τις διατάξεις του π.δ. 81/99 (ΦΕΚ 92 Α') «Τροπο¬ 
ποίηση και συμπλήρωση διατάξεων του π.δ. 428/1995 
(ΦΕΚ 245 Α') «Σύσταση της Γ ενικής Δ/νσης Ποιότητας 
Δημοσίων Έργων του Υ.ΠΕ.ΧΩ.ΔΈ.» και ειδικότερα το 
άρθρο 2. 

13. Τον νόμο 1418/84 (ΦΕΚ 23 Α'), όπως αυτός τροπο¬ 
ποιήθηκε και ισχύει και ιδιαίτερα το άρθρο 21 αυτού. 

14. Την υπ’ αριθμ. 99/91/ΕΚ απόφαση της Ευρωπαϊκής 
Επιτροπής σχετικά με τη διαδικασία βεβαίωσης της 
συμμόρφωσης των δομικών προϊόντων σύμφωνα με το 
άρθρο 20, παρ. 2 της οδηγίας 89/106/ΕΟΚ του Συμβου¬ 
λίου όσον αφορά τα προϊόντα που σχετίζονται με τα 
θερμομονωτικά προϊόντα. 

15. Τις ανακοινώσεις της Ευρωπαϊκής Επιτροπής 2005/ 
Ο 319 της 14/12/2005,2003/0 120 της 22/05/2003 και 2004/ 
Ο 263 της 26/10/2004 . 

16. Τα Πρακτικά της 18ης Συνεδρίασης της Συντονιστι¬ 
κής Επιτροπής για την ενσωμάτωση των ευρωπαϊκών 
τεχνικών προδιαγραφών για δομικά προϊόντα και τη 
μεταφορά στην ελληνική νομοθεσία του σχετικού κοινο¬ 
τικού δικαίου στα πλαίσια της Οδηγίας 89/106/ΕΟΚ για 
την προαγωγή της ανταγωνιστικότητας της ελληνικής 
αγοράς κατασκευών και δομικών υλικών. 

17. Το γεγονός ότι από την παρούσα δεν προκαλεί- 
ται δαπάνη σε βάρος του Κρατικού Προϋπολογισμού, 
αποφασίζουμε: 

Άρθρο 1 

1. Σε εφαρμογή των διατάξεων του π.δ. 334/1994 τα 
βιομηχανικούς παραγόμενα θερμομονωτικά προϊόντα 
που προορίζονται για κτίρια, τα οποία πωλούνται στην 
Ελλάδα, θα συμμορφώνονται, ανάλογα με τη χρήση 
τους,: 

α) είτε με ένα από τα κατωτέρω ευρωπαϊκά πρότυπα 
που έχουν ανακοινωθεί στην Επίσημη Εφημερίδα των 
Ευρωπαϊκών Κοινοτήτων: 

• ΕΛΟΤ ΕΝ 13162:2001 (ΕΝ 13162:2001, ΕΝ13162:2001/ 
ΑΘ:2005) «Θερμομονωτικά προϊόντα κτιρίων- Βιομηχα¬ 
νικούς παραγόμενα προϊόντα από ορυκτόμαλλο (Μ \Ν) 
- Προδιαγραφή», όπως τροποποιείται και ισχύει κάθε 
φορά 

• ΕΛΟΤ ΕΝ 13163:2001 (ΕΝ 13163:2001 και 13163:2001/ 
ΑΘ:2005) «Θερμομονωτικά προϊόντα κτιρίων- Βιομηχανι¬ 
κούς παραγόμενα προϊόντα από διογκωμένη πολυστερί- 
νη (ΕΡ3) - Προδιαγραφή», όπως τροποποιείται και ισχύει 
κάθε φορά 

• ΕΛΟΤ ΕΝ 13164:2001 (ΕΝ 13164:2001, ΕΝ 13164:2001/ 
Α1:2004 και ΕΝ 13164:2001/ΑΘ: 2005) «Θερμομονωτικά 
προϊόντα κτιρίων- Βιομηχανικούς παραγόμενα προϊόντα 
από εξηλασμένο αφρό πολυστερίνης (ΧΡ3) - Προδιαγρα¬ 
φή», όπως τροποποιείται και ισχύει κάθε φορά 

• ΕΛΟΤ 13165: 2001 (ΕΝ 13165:2001, ΕΝ 13165:2001/ 
Α1:2004, ΕΝ13165:2001/Α2:2004 και ΕΝ 13165:2001/ΑΘ: 
2005) «Θερμομονωτικά προϊόντα κτιρίων- Βιομηχανικούς 
παραγόμενα προϊόντα από άκαμπτο αφρό πολυουρε- 
θάνης (ΡΙΙΒ)- Προδιαγραφή», όπως τροποποιείται και 
ισχύει κάθε φορά 

• ΕΛΟΤ ΕΝ 13166:2001 («ΕΝ 13166:2001, ΕΝ13166:2001/ 
Α1:2004 και ΕΝ 13166:2001/ΑΘ: 2005) «Θερμομονωτικά 
προϊόντα κτιρίων- Βιομηχανικούς παραγόμενα προϊόντα 
από φαινολικό αφρό (ΡΡ) - Προδιαγραφή», όπως τροπο¬ 
ποιείται και ισχύει κάθε φορά 

• ΕΛΟΤ ΕΝ 13167:2001 («ΕΝ 13167:2001, ΕΝ13167:2001/ 
Α1:2004 και ΕΝ 13167:2001/ΑΘ: 2005) «Θερμομονωτικά 
προϊόντα κτιρίων- Βιομηχανικούς παραγόμενα προϊόντα 
από κυψελωτό γυαλί (ΘΘ) - Προδιαγραφή», όπως τρο¬ 
ποποιείται και ισχύει κάθε φορά 

• ΕΛΟΤ ΕΝ 13168:2001 («ΕΝ 13168:2001, ΕΝ 13168:2001/ 
Α1:2004 και ΕΝ 13168:2001/ΑΘ: 2005) «Θερμομονωτικά 
προϊόντα κτιρίων - Βιομηχανικούς παραγόμενα προϊόντα 
από ξυλόμαλλο (\ΛΆΛ/) - Προδιαγραφή», όπως τροποποι¬ 
είται και ισχύει κάθε φορά 

• ΕΛΟΤ ΕΝ 13169:2001 («ΕΝ 13169:2001, ΕΝ 13169:2001/ 
Α1:2004 και ΕΝ 13169:2001/ΑΘ: 2005) «Θερμομονωτικά 
προϊόντα κτιρίων- Βιομηχανικούς παραγόμενα προϊόντα 
από διογκωμένο περλίτη (ΕΡΒ) - Προδιαγραφή», όπως 
τροποποιείται και ισχύει κάθε φορά 

• ΕΛΟΤ ΕΝ 13170:2001 («ΕΝ 13170:2001, ΕΝ 13170:2001/ΑΘ: 
2005) «Θερμομονωτικά προϊόντα κτιρίων- Βιομηχανικούς 


παραγόμενα προϊόντα από διογκωμένο φελό(ΙΘΒ) - Προ¬ 
διαγραφή», όπως τροποποιείται και ισχύει κάθε φορά 

• ΕΛΟΤ ΕΝ 13171:2001 («ΕΝ 13171:2001, ΕΝ13171:2001 / 
ΑΤ2004 και ΕΝ 13171:2001/ΑΘ: 2005) «Θερμομονωτικά 
προϊόντα κτιρίων- Βιομηχανικούς παραγόμενα προϊόντα 
από ίνες ξύλου (\Λ/Ρ) - Προδιαγραφή», όπως τροποποι¬ 
είται και ισχύει κάθε φορά 

β) είτε με Ευρωπαϊκή ΤεχνικήΈγκριση σύμφωνα με το 
άρθρο 6 του π.δ. 334/1994, και θα φέρουν τη σήμανση 
ΘΕ σύμφωνα με τα ανωτέρω ευρωπαϊκά πρότυπα ή με 
την σχετική Ευρωπαϊκή ΤεχνικήΈγκριση. 

Αρθρο 2 

Η τοποθέτηση της σήμανσης ΘΕ καθώς και της επι¬ 
σήμανσης των κύριων χαρακτηριστικών τιμών των προ¬ 
ϊόντων γίνεται, είτε από τον παραγωγό είτε από τον 
εξουσιοδοτημένο αντιπρόσωπό του, σύμφωνα με τις 
προβλεπόμενες διαδικασίες στα ανωτέρω ευρωπαϊκά 
πρότυπα ή στην σχετική Ευρωπαϊκή ΤεχνικήΈγκριση. 

Άρθρο 3 

Τα τυχόν αποθέματα ή και ημιέτοιμα προϊόντα, που 
υπάρχουν στην Ελλάδα μετά τη δημοσίευση της πα¬ 
ρούσας απόφασης, μπορούν να διατίθενται στην αγορά 
έως δώδεκα (12) μήνες από τη δημοσίευση της παρού¬ 
σας απόφασης. Μετά το πέρας της περιόδου αυτής 
απαγορεύεται η κυκλοφορία και πώληση των σχετικών 
προϊόντων χωρίς τη σήμανση ΘΕ. 

Αρθρο 4 

Σε οποιονδήποτε πωλεί ή διακινεί για χρήση στην 
Ελλάδα τα προαναφερθέντα προϊόντα του άρθρου 1 
της παρούσας κατά παράβαση των διατάξεων της ή 
εμποδίζει τον έλεγχο αυτών, επιβάλλονται οι προβλε¬ 
πόμενες από το νόμο κυρώσεις καθώς και αυτές του 
π.δ. 334/1994. 

Αρθρο 5 

Κάθε διάταξη σε προηγούμενες εκδοθείσες αποφά¬ 
σεις που αντιτίθενται στην παρούσα καταργούνται. 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η παρούσα απόφαση δεν προκαλεί δαπάνη στον κρα¬ 
τικό προϋπολογισμό και να δημοσιευθεί στην Εφημερίδα 
της Κυβερνήσεως. 

Αθήνα, 3 Μαίου 2007 

ΟΙ ΥΠΟΥΡΓΟΙ 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΑΝΑΠΤΥΞΗΣ ΚΑΙ ΔΗΜΟΣΙΩΝ ΕΡΓΩΝ 

Α. ΝΕΡΑΤΖΗΣ Γ. ΣΟΥΦΛΙΑΣ 

-♦- 

Αριθμ. Α2-2207 (2) 

Αντικατάσταση ορισμένων άρθρων της α.δ. 14/1989, στα 
πλαίσια αναμόρφωσης και εκσυγχρονισμού των ρυθ¬ 
μίσεων αυτής. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Το π.δ. 63/2005 «Κωδικοποίηση της νομοθεσίας για την 
Κυβέρνηση και τα Κυβερνητικά Όργανα» (ΦΕΚ 98Α'). 

2. Το π.δ. 397/1988 «Οργανισμός του Υπουργείου Εμπο¬ 
ρίου», όπως τροποποιήθηκε και ισχύει. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


13651 


3. Το ν.δ. 136/1946 «Περί Αγορανομικού Κώδικος», όπως 
τροποποιήθηκε και ισχύει. 

4. Το π.δ. 27/1996 «Συγχώνευση των Υπουργείων Τουρι¬ 
σμού, Βιομηχανίας-Ενέργειας-Τεχνολογίας και Εμπορίου 
στο Υπουργείο Ανάπτυξης». 

5. Το π.δ. 122/2004 «Ανασύσταση του Υπουργείου Του¬ 
ρισμού». 

6. Την υπ’ αριθμ. Δ15/Α/Φ19/4040/24-2-2006 κοινή από¬ 
φαση των Πρωθυπουργού και Υπουργού Ανάπτυξης 
«Ανάθεση αρμοδιοτήτων στους Υφυπουργούς Ανάπτυ¬ 
ξης Αναστάσιο Νεράντζη και Ιωάννη Παπαθανασίου». 

7. Την α.δ. 14/1989 «Κωδικοποίηση Αγορανομικών Δι¬ 
ατάξεων, εκδοθεισών μέχρι 16.2.1989», όπως τροποποι¬ 
ήθηκε και ισχύει. 

8. Την ανάγκη αντικατάστασης ορισμένων άρθρων 
της α.δ. 14/1989, στα πλαίσια αναμόρφωσης και εκσυγ¬ 
χρονισμού του κειμένου αυτής. 

9. Το γεγονός ότι από τις ρυθμίσεις της παρούσας 
δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Αρθρο 1 

Τροποποιήσεις ορισμένων 
διατάξεων του κεφαλαίου 1 της α.δ. 14/1989 

1. Επί του άρθρου 9 «Υποβολή τιμοκαταλόγων-Προα- 
ναγγελία μεταβολής των τιμών κ.λπ.», όπως αντικατα- 
στάθηκε με την α.δ. 5/05, λαμβάνουν χώρα οι κατωτέρω 
μεταβολές. 

Α) Μετά την παράγραφο 8 προστίθεται παράγραφος 
9 που έχει ως ακολούθως: 

«9. Στις διατάξεις του παρόντος άρθρου εντάσσονται 
και τα γεωργικά φάρμακα και συνεπώς οι υπόχρεες επι¬ 
χειρήσεις εφαρμόζουν τις ρυθμίσεις της παραγράφου 
5 του άρθρου αυτού». 

Β) Μετά το στοιχείο 15 του Πίνακα «ΒΙΟΜΗΧΑΝΙΚΑ 
ΕΙΔΗ», που αποτελεί αναπόσπαστο τμήμα του άρθρου 
9, προστίθεται στοιχείο 16 ως ακολούθως: 

«16. Γεωργικά Φάρμακα». 

Άρθρο 2 

Τροποποιήσεις ορισμένων 
διατάξεων του κεφαλαίου 3 της α.δ. 14/1989 

1. Το άρθρο 42, όπως αντικαταστάθηκε και συμπλη¬ 
ρώθηκε με τις α.δ. 1/91, 12/95 και 8/98, αντικαθίσταται 
ως ακολούθως: 

« Αρθρο 42 

Γ ενικές διατάξεις σχετικά με ενδείξεις σε κάθε είδους 
προϊόντα, πλην τροφίμων και ποτών 

Στα μη εδώδιμα προϊόντα, όταν διατίθενται στον 
τελικό καταναλωτή θα πρέπει να αναγράφονται οι ακό¬ 
λουθες ενδείξεις: 

Α. «Ενδείξεις για τα συσκευασμένα προϊόντα» 

1. Προκειμένου για προϊόντα, πλην τροφίμων και πο¬ 
τών, που διατίθενται στον τελικό καταναλωτή συσκευ¬ 
ασμένα, επί της εξωτερικής συσκευασίας ή του εξωτε¬ 
ρικού περιέκτη τους πρέπει να αναγράφονται με τρόπο 
ευκρινή και ευανάγνωστο, τουλάχιστον στην ελληνική 
γλώσσα, οι παρακάτω ενδείξεις: 

α) Το ονοματεπώνυμο ή η εμπορική επωνυμία και η 
διεύθυνση του υπευθύνου που θέτει το προϊόν σε κυκλο¬ 
φορία (παρασκευαστής ή συσκευαστής ή εισαγωγέας 
ή αντιπρόσωπος ή πωλητής εγκατεστημένος σε χώρα 
μέλος της Ευρωπαϊκής Ένωσης). 


β) Το είδος του προϊόντος που περιέχεται. 

γ) Η ονομαστική ποσότητα του περιεχομένου, που 
εκφράζεται σε μάζα για τα στερεά και σε όγκο για τα 
υγρά. 

Για τα προϊόντα, στα οποία η μάζα ή ο όγκος δεν 
έχουν συγκριτική σημασία για τον καταναλωτή, η ονο¬ 
μαστική ποσότητα περιεχομένου εκφράζεται στο κύριο 
ποσοτικό χαρακτηριστικό του προϊόντος, που αποτελεί 
μέτρο σύγκρισης για τον καταναλωτή όπως τεμάχια, 
μήκος, διαστάσεις, επιφάνεια κ.λ.π. Ειδικά για προϊόντα 
που διατίθενται σε ρολό (αλουμινόχαρτο κ,λ.π.) πρέ¬ 
πει να αναγράφονται το μήκος και το πλάτος τους σε 
μέτρα. 

δ) Η χώρα παραγωγής, εφόσον δεν πρόκειται περί 
προϊόντων της Ε.Ε. Η ένδειξη αυτή θα πρέπει επίσης να 
δηλώνεται στο τιμολόγιο. 

ε) Η ποιότητα, σύνθεση και άλλα ποιοτικά χαρακτη¬ 
ριστικά, εφόσον επιβάλλονται από ειδικότερες αγορα- 
νομικές διατάξεις. 

2. Εξαιρούνται του παραπάνω μέτρου τα συσκευασμέ¬ 
να προϊόντα, στα οποία για τεχνικούς λόγους υπάρχει 
αντικειμενική αδυναμία αναγραφής των ενδείξεων της 
παραγράφου 1 επί της συσκευασίας τους και εφόσον 
αυτά δε φέρουν οποιοσδήποτε ξενόγλωσσες ενδεί¬ 
ξεις. 

Στην περίπτωση αυτή θα πρέπει, με ευθύνη των λια¬ 
νοπωλητών, να αναγράφονται οι ενδείξεις των εδαφίων 
(β), (γ), (δ) και (ε) της παραγράφου 1 σε πινακίδα ανά 
κατηγορία προϊόντων ή σε κατάλογο, τοποθετημένα σε 
ορατό σημείο του εκθετηρίου πώλησης, σε άμεση γειτνί- 
αση με τα προϊόντα και κατάλληλα διαμορφωμένα, ώστε 
να μην δημιουργεί σύγχυση στους καταναλωτές. 

3. Προϊόντα που έχουν υποστεί ανακαίνιση, κοινώς 
καλούμενα ΒΕΡυΒΒΙΒΗΕΟ όταν διατίθενται στον τελικό 
καταναλωτή, θα πρέπει να φέρουν γραμμένη με ευανά¬ 
γνωστους χαρακτήρες σε εμφανές μέρος της συσκευα¬ 
σίας τους την ένδειξη στα ελληνικά «ΑΝΑΚΑΙΝΙΣΜΕΝΟ». 
Η ένδειξη αυτή θα πρέπει να αναγράφεται επίσης στα 
τιμολόγια και στις αποδείξεις λιανικής πώλησης των 
παραπάνω προϊόντων. 

Β) «Ενδείξεις για τα μη συσκευασμένα προϊόντα»: 

1. Για τα μη εδώδιμα προϊόντα, όταν αυτά δεν διατί¬ 
θενται συσκευασμένα, θα πρέπει να αναγράφονται σε 
πινακίδα σε καθένα από αυτά, οι παρακάτω ενδείξεις 
στην ελληνική γλώσσα και κατά τρόπο ευκρινή και ευ¬ 
διάκριτο. 

α) Η χώρα παραγωγής, εφόσον το προϊόν παράγεται 
σε χώρα εκτός της Ευρωπαϊκής Ένωσης. Η ένδειξη αυτή 
θα πρέπει επίσης να δηλώνεται στο τιμολόγιο. 

β) Η ποιότητα, σύνθεση και άλλα ποιοτικά χαρακτη¬ 
ριστικά, εφόσον επιβάλλονται από ειδικότερες αγορα- 
νομικές διατάξεις. 

2. Κατά παρέκκλιση προς τα ανωτέρω, όταν για τε¬ 
χνικούς λόγους υπάρχει αντικειμενική αδυναμία να το¬ 
ποθετήσει ο λιανοπωλητής πινακίδα πάνω σε καθένα 
από τα εκτιθέμενα προϊόντα, επιτρέπεται η χρήση για 
την αναγραφή των προβλεπομένων στην παραπάνω 
παράγραφο ενδείξεων, μίας πινακίδας ανά κατηγορία 
προϊόντων ή ενός καταλόγου που θα αφορά στο σύ¬ 
νολο των προϊόντων, που βρίσκονται σε κοινό εκθετή¬ 
ριο πώλησης (ράφι, καλάθι, στάντ κ.λπ.). Σε αυτή την 
περίπτωση η πινακίδα ή ο κατάλογος θα πρέπει να 
είναι τοποθετημένα σε ορατό σημείο του εκθετηρίου 

πώλησης, σε άμεση γειτνίαση με τα προϊόντα και να 
είναι κατάλληλα διαμορφωμένα, ώστε να μη δημιουρ- 
γείται σύγχυση στους καταναλωτές. Στην περίπτωση 
χρησιμοποίησης καταλόγου θα πρέπει να αναγράφεται 
επιπλέον η ονομασία πώλησης του προϊόντος. 

Το παρόν άρθρο ισχύει με την επιφύλαξη ειδικών 
διατάξεων σχετικά με την επισήμανση μη εδώδιμων 
προϊόντων και με την τοποθέτηση πινακίδων σε αυτά 
ή στα σημεία πώλησής τους ». 

2. Το άρθρο 48, όπως αντικαταστάθηκε με την α.δ. 
1/1995, αντικαθίσταται ως ακολούθως: 

«Αρθρο 48 

Ενδείξεις επί της συσκευασίας λιπαντικών μηχανών 
εσωτερικής καύσεως 

Οι εταιρείες παραγωγής ή εισαγωγής ή εμπορίας 
λιπαντικών μηχανών εσωτερικής καύσεως πρέπει να 
αναγράφουν σε όλα τα δοχεία συσκευασίας των προϊ¬ 
όντων τους που διακινούν τις παρακάτω ενδείξεις : 

1. Την ονομασία και το είδος του περιεχομένου με 
κεφαλαία ευανάγνωστα γράμματα και στην ελληνική 
γλώσσα. 

2. Τον αριθμό ιξώδους 3ΑΕ. 

3. Το επίπεδο ποιότητας κατά ΑΡΙ και ΑΟΕΑ. 

4. Τον ονομαστικό όγκο του περιεχομένου. 

5. Το ονοματεπώνυμο ή την εμπορική επωνυμία και 
την διεύθυνση του υπευθύνου που θέτει το προϊόν σε 
κυκλοφορία (παρασκευαστής ή συσκευαστής ή αντι¬ 
πρόσωπος ή εισαγωγέας ή πωλητής εγκατεστημένος 
σε χώρα μέλος της Ευρωπαϊκής Ένωσης). 

Επίσης, οι ενδείξεις συσκευασίας πρέπει να είναι 
σύμφωνες με την απόφαση Α.Χ.Σ. 265/2002, ΦΕΚ 1214/ 
Β/2002 «Ταξινόμηση, συσκευασία και επισήμανση των 
επικίνδυνων παρασκευασμάτων» σε εναρμόνιση προς 
την οδηγία 1999/45/ΕΚ του Ευρωπαϊκού Κοινοβουλίου 
και του Συμβούλου και της Οδηγίας 2001/60/ΕΚ της 
Επιτροπής της Ε.Κ. 

Οι διατάξεις του άρθρου 42 της παρούσας δεν εφαρ¬ 
μόζονται». 

3. Το άρθρο 53, όπως συμπληρώθηκε με την α.δ. 
11/1995, αντικαθίσταται ως ακολούθως: 

«Αρθρο 53 

Επισήμανση υφανσίμων ινών 

1. Εισαγωγείς, βιομήχανοι, βιοτέχνες και κατασκευα¬ 
στές κλωστών ραφής, νημάτων κ.λ.π. και γενικά υφαν¬ 
σίμων ινών κάθε είδους και για οποιαδήποτε χρήση, 
εφόσον πωλούν αυτά σε μπομπίνες, μασούρια, τσιλέδες, 
πάκα, κώνους κ,λ.π. σε βιομηχανίες ή βιοτεχνίες, για 
την κατασκευή από αυτές ειδών κλωστοϋφαντουργίας 
και πλεκτικής γενικά, υποχρεούνται σε εμφανή θέση 
της εξωτερικής επιφάνειας των σάκων ή κιβωτίων, στα 
οποία έχει συσκευασθεί ορισμένος αριθμός μπομπίνων, 
μασουριών, τσιλέδων, πάκων, κώνων κ.λπ. να επικολλούν 
ετικέτα στην οποία να αναγράφουν ευδιάκριτα και ευ¬ 
ανάγνωστα τις παρακάτω ενδείξεις . 

Την ονομασία και την περιγραφή των υφανσίμων 
ινών, σύμφωνα με το Παράρτημα I της Φ1- 6125/1985 
απόφασης, όπως έχει τροποποιηθεί και ισχύει. 

Σε περίπτωση που τα προϊόντα αυτά δεν προσφέρο- 
νται στον τελικό καταναλωτή, οι παραπάνω ενδείξεις 
μπορούν να αναγράφονται στα συνοδευτικά έγγραφα. 

2. Οι υπόχρεοι της προηγούμενης παραγράφου 1, πρέ¬ 


πει στα τιμολόγια πώλησης που εκδίδουν, να αναγρά¬ 
φουν τα παρακάτω στοιχεία: 

α) Την ονομασία και την περιγραφή της υφάνσιμης 
ίνας, σύμφωνα με το Παράρτημα I της Φ1-6125/1985 από¬ 
φασης, όπως έχει τροποποιηθεί και ισχύει, την ποσότη¬ 
τά της σε χιλιόγραμμα και την τιμή κατά μονάδα. 

β) Το ονοματεπώνυμο και την διεύθυνση του αγο¬ 
ραστή. 

3. Για τις κουβαρίστρες, κουβάρια, μασούρια, ματσάκια 
και κάθε άλλη μονάδα κλωστής ραψίματος, μονταρί¬ 
σματος και κεντήματος, κατά την προσφορά τους προς 
πώληση και την πώλησή τους στον τελικό καταναλωτή, 
η επισήμανση ή σήμανση αναγράφεται υποχρεωτικά 
στην ελληνική γλώσσα τουλάχιστον και εφαρμόζεται 
στην γενική επισήμανση των συσκευασιών ή στα εκθε¬ 
τήρια προς πώληση. 

4. Κατά τα λοιπά εφαρμόζονται οι διατάξεις της υπ’ 
αριθμ. Φ1-6125/85 απόφασης (ΦΕΚ 110/Β/1986), όπως έχει 
τροποποιηθεί και ισχύει». 

4. Το άρθρο 55 αντικαθίσταται ως ακολούθως: 

«Αρθρο 55 

Επισήμανση υφαντουργικών προϊόντων 

1. Βιομήχανοι, βιοτέχνες και όλοι όσοι πωλούν υφά¬ 
σματα, πλεκτά και υφαντουργικά εν γένει προϊόντα, 
υποχρεούνται να προσαρμόζουν σταθερά σε καθένα 
από αυτά πινακίδα ή ετικέτα, στην οποία να αναγρά¬ 
φεται με ευκρινείς και ευανάγνωστους χαρακτήρες, η 
ονομασία του προϊόντος, τα ιδιαίτερα χαρακτηριστικά 
και η περιεκτικότητα σε ίνες, σύμφωνα με την υπ’ αριθμ. 
Φ1-6125/1985 απόφαση (ΦΕΚ 110/Β/86), όπως έχει τρο¬ 
ποποιηθεί και ισχύει. 

2. Σε περίπτωση που τα προϊόντα αυτά δεν προσφέ- 
ρονται στον τελικό καταναλωτή, οι παραπάνω ενδείξεις 
μπορούν να αναγράφονται στα συνοδευτικά έγγραφα. 

3. Κατά την προσφορά προς πώληση και την πώλη¬ 
ση στον τελικό καταναλωτή, η παραπάνω επισήμανση 
ή σήμανση αναγράφεται υποχρεωτικά στην ελληνική 
γλώσσα τουλάχιστον. 

4. Στα τιμολόγια που εκδίδουν οι υπόχρεοι του παρό¬ 
ντος άρθρου, αναγράφουν, πέραν των ενδείξεων του 
Αγορανομικού Κώδικα και την ονομασία των πωλουμέ¬ 
νων προϊόντων τα ιδιαίτερα χαρακτηριστικά τους και 
την περιεκτικότητα σε ίνες. 

5. Κατά τα λοιπά εφαρμόζονται οι διατάξεις της υπ’ 
αριθμ. Φ1 -6125/1985 (ΦΕΚ 110/Β/86), όπως έχει τροπο¬ 
ποιηθεί και ισχύει». 

5. Το άρθρο 67 α, όπως αντικαταστάθηκε με την α.δ. 
4/2005, αντικαθίσταται ως ακολούθως: 

«Αρθρο 67 α 

Ειδικότερες διατάξεις πού αφορούν τους Αθλητικούς 
Χώρους ( στάδια, γήπεδα κ,λπ.) και τα διάφορα 
εκπαιδευτικά ιδρύματα της χώρας 

1. Εντός της ζώνης δικαιοδοσίας αθλητικών χώρων 
(γήπεδα, στάδια κ,λπ.), κατά τη διάρκεια αθλητικών αγώ¬ 
νων και άλλων εκδηλώσεων, απαγορεύεται η κατοχή 
προς διάθεση και η διάθεση στο καταναλωτικό κοινό 
εμφιαλωμένων νερών, αναψυκτικών ποτών, χυμών και 
άλλων ροφημάτων γενικώς σε υάλινες, μεταλλικές κ.λπ. 
συσκευασίες, πλην πλαστικών και χάρτινων συσκευα¬ 
σιών. 

2. Με ευθύνη των πωλητών των ως άνω αθλητικών 

χώρων, κατά τη διάρκεια των αθλητικών αγώνων ή 
άλλων εκδηλώσεων, τα παραπάνω προϊόντα σε πλα¬ 
στικές ή χάρτινες συσκευασίες πωλούμενα προς το 
καταναλωτικό κοινό (συμπεριλαμβανομένου και αυτού 
των κερκίδων) εκπωματίζονται ή ανοίγονται παρουσία 
του πελάτη-αγοραστή, το δε περιεχόμενο κάθε μίας 
των συσκευασιών αυτών μεταφέρεται εξ ολοκλήρου 
σε πλαστικά κύπελλα με πώμα, που παραδίδονται στον 
καταναλωτή. 

3. Προκειμένου για εμφιαλωμένα νερά, καφέδες ρόφη¬ 
μα και τσάι ρόφημα, για τα οποία ορίζονται ανώτατες 
τιμές διάθεσης και στους ανωτέρω αθλητικούς χώρους, 
σύμφωνα με το άρθρο 67 β της παρούσας, κατά την 
μεταφορά περιεχομένου κάθε συσκευασίας των ειδών 
αυτών στα πλαστικά κύπελλα, απαγορεύεται η είσπρα¬ 
ξη τιμής υψηλότερης της ως άνω καθοριζόμενης, κατά 
περίπτωση είδους. 

4. Επί ειδών που μεταφέρονται για απευθείας πώληση 
στις κερκίδες των σταδίων, γηπέδων κ.λ.π., μεταξύ των 
προς επιλογή ειδών από τους θεατές υφίστανται υπο¬ 
χρεωτικά και τα είδη του άρθρου 67 β της παρούσας, 
που τελούν υπό καθεστώς ανωτάτων τιμών διάθεσης. 

5. Επίσης, προκειμένου για κυλικεία κ.λ.π. πωλητές, 
που λειτουργούν σε δημόσια και ιδιωτικά δημοτικά 
σχολεία, γυμνάσια και λύκεια (ημερήσια και νυκτερινά), 
απαγορεύεται η κατοχή προς διάθεση και η διάθεση στο 
καταναλωτικό κοινό εμφιαλωμένων νερών σε υάλινες, 
μεταλλικές κ.λπ. συσκευασίες, πλην πλαστικών φιαλών 
καθώς και αναψυκτικών ποτών γενικά σε πλαστικές, 
υάλινες, μεταλλικές κ.λπ. συσκευασίες, ενώ οι διατιθέμε¬ 
νοι φυσικοί χυμοί στα ανωτέρω δημοτικά, γυμνάσια και 
λύκεια θα πωλούνται υποχρεωτικά και μόνο σε χάρτινες 
συσκευασίες. 

Πέραν των ανωτέρω εκπαιδευτικών ιδρυμάτων, για 
τα λοιπά εκπαιδευτικά ιδρύματα (Α.Ε.Ι., Τ.Ε.Ι. και άλλα), 
η διάθεση σε αυτά εμφιαλωμένων νερών, αναψυκτικών 
ποτών γενικά και φυσικών χυμών γίνεται υποχρεωτικά 
μόνο σε πλαστικές και χάρτινες συσκευασίες». 

Άρθρο 3 

Τροποποιήσεις επί ορισμένων 
διατάξεων του κεφαλαίου 4 της α.δ. 14/1989 

1. Το άρθρο 68 Α, όπως αντικαταστάθηκε και συμπλη¬ 
ρώθηκε με τις α.δ. 6/1998,10/99 και 6/2002, αντικαθίστα¬ 
ται ως ακολούθως: 

«Άρθρο 68 Α 

Τρόπος τήρησης τιμοκαταλόγων χονδρικής πώλησης 
ορυκτελαίων, ανταλλακτικών και εξαρτημάτων 
αυτοκινήτων, μοτοσικλετών, μηχανημάτων κ.λπ. 

1. Στις διατάξεις του παρόντος άρθρου υπάγονται τα 
ορυκτέλαια, τα ανταλλακτικά και εξαρτήματα αυτοκινή¬ 
των, μοτοσικλετών, μοτοποδηλάτων, γεωργικών μηχα¬ 
νημάτων, αλυσοπρίονων, οδοποιητικών, χωματουργικών 
και λοιπών μηχανημάτων, γενικά και ποδηλάτων καθώς 
και τα ελαστικά επίσωτρα, ανεξαρτήτως προέλευσης 
αυτών. 

2. Οι βιομηχανίες, βιοτεχνίες, εισαγωγείς-αντιπρόσω- 
ποι οίκων εξωτερικού, εισαγωγείς, χονδρέμποροι-δια- 
κινητές και άλλοι αντιπρόσωποι αυτών, που πωλούν τα 
είδη της ως άνω παραγράφου 1, δεσμεύονται από τις 
κατωτέρω διατάξεις : 

α) Οι πωλήσεις που πραγματοποιούν προς λιανοπω¬ 


λητές στα είδη αυτά, προς μεταπώληση, είναι πωλήσεις 
χονδρικές και οι τιμές που τα πωλούν είναι οι χονδρικές 
τιμές, πριν τον Φ.Π.Α. 

β) Οι πωλήσεις που πραγματοποιούν αποκλειστικά 
προς ιδιώτες καταναλωτές, είναι πωλήσεις λιανικές και 
οι τιμές τους που τα πωλούν είναι οι λιανικές τιμές με 
τον Φ.Π.Α. 

γ) Οι τηρούμενοι από τις ως άνω δεσμευμένες επιχει¬ 
ρήσεις τιμοκατάλογοι χονδρικής πώλησης, αναγράφουν 
για κάθε ένα από τα ανωτέρω είδη την τελική τιμή 
χονδρικής πώλησης, χωρίς τον Φ.Π.Α. 

δ) Οι τηρούμενοι από τις ως άνω δεσμευμένες επιχει¬ 
ρήσεις τιμοκατάλογοι λιανικής πώλησης, αναγράφουν 
για κάθε ένα από τα ανωτέρω είδη την τελική τιμή 
λιανικής πώλησης, με τον Φ.Π.Α. 

ε) Οι τιμοκατάλογοι των ως άνω περιπτώσεων (γ) και 
(δ) τηρούνται χωριστά. 

στ) Η ανωτέρω τιμή χονδρικής πώλησης αναγράφε¬ 
ται στα εκδιδόμενα τιμολόγια και επί της τιμής αυτής 
υπολογίζονται οι τυχόν παρεχόμενες, προς τους αγο¬ 
ραστές, εκπτώσεις». 

2. Η περίπτωση (β) του Κεφαλαίου 2 του άρθρου 69 
της α.δ. 14/1989, όπως αντικαταστάθηκε με την α.δ.1/2006, 
αντικαθίσταται ως ακολούθως: 

«β) Για τα τρόφιμα και ποτά, που πωλούνται λιανικώς 
χύμα ή από ανοικτές συσκευασίες, οι λιανοπωλητές 
υποχρεούνται, όπως σε κάθε είδος που εκθέτουν προς 
πώληση, τοποθετούν ή αναρτούν ή προσδένουν πινακί¬ 
δα, στην οποία αναγράφονται οι κατωτέρω ενδείξεις: 

1.1. Το είδος του τροφίμου ή ποτού (π.χ. φυστίκι, μο¬ 
σχάρι, πατάτες κ,λπ.), ακολουθούμενο, αν συντρέχει πε¬ 
ρίπτωση, από την εμπορική μορφή παρουσίασης του 
(π.χ. φυστίκι καθαρισμένο, μοσχάρι μπούτι, ψάρι ξιφίας 
σε φέτες κ.ο.κ.). 

1.2. Η ποιότητα του είδους και η ποικιλία αυτού, εφό¬ 
σον αυτές προβλέπονται από άλλες διατάξεις. 

1.3. Η Χώρα προέλευσης του είδους (π.χ. Ελλάς, Ολ¬ 
λανδία, ΡΥΒΟΜ, Χιλή, Μαρόκο, Ισπανία κ.ο.κ.), κατά περί¬ 
πτωση, ενώ ειδικά για αγροτικά προϊόντα που καλλιερ¬ 
γούνται και παράγονται στη Χώρα μας, ως δηλωτικό της 
προέλευσης αυτών αναγράφεται ο τόπος παραγωγής ή 
συγκομιδής τους (π.χ. φυστίκι Αίγινας, πεπόνια Αργους, 
πορτοκάλια Άρτας, βερύκοκα Κορινθίας, πατάτες Νάξου, 
κεράσια Έδεσσας, μαρούλια Μαραθώνα κ.ο.κ.). 

1.4. Η τιμή πώλησης του είδους, εκφραζόμενη σε τιμή 
ανά μονάδα μέτρησης κατά κιλό (στερεά τρόφιμα) και 
λίτρο (υγρά τρόφιμα) καθώς και σε τιμή ανά τεμάχιο, 
όπου η αγοραπωλησία με το τεμάχιο είναι επιτρεπτή. 

Αρχίζοντας από το άνω μέρος της πινακίδας και με 
κατεύθυνση προς το κάτω μέρος αυτής, οι αναγραφό¬ 
μενες παραπάνω ενδείξεις ακολουθούν υποχρεωτικά τη 
σειρά απεικόνισης τους (δηλαδή 1.1,1.2,1.3,1.4), απαγο- 
ρευομένης για οποιονδήποτε λόγο, της διαφοροποίησης 
της σειράς αυτής. 

Όπου από άλλες διατάξεις επιβάλλεται η υποχρέω¬ 
ση στους λιανοπωλητές των ανωτέρω τροφίμων και 
ποτών να αναγράφουν στις πινακίδες τους, πέραν των 
ανωτέρω, υπό στοιχεία 1.1,1.2,1.3 και 1.4 ενδείξεων και 
άλλες ενδείξεις, οι τελευταίες αναγράφονται σε σειρά 
που ακολουθεί πάντα τη σειρά των στοιχείων αυτών 
(π.χ. 1.5,1.6,1.7 κ.ο.κ.). 

Γ ια όλες τις ανωτέρω ενδείξεις ορίζονται υποχρεω¬ 
τικά τα ακόλουθα: 

(1) Οι πινακίδες με τις ενδείξεις πρέπει να είναι απο¬ 
λύτως ορατές. 

(2) Έμπροσθεν των πινακίδων αυτών δεν επιτρέπεται 
η τοποθέτηση αντικειμένων, που παρεμποδίζουν την 
ορατότητα τους. 

(3) Απαγορεύεται οποιαδήποτε χρήση μεθόδων που 
καθιστούν μη ορατές τις ενδείξεις των πινακίδων (π.χ. 
αναδίπλωση πινακίδας κ.λπ.). 

(4) Οι ανωτέρω ενδείξεις αναγράφονται με ισομεγέ¬ 
θη, ευδιάκριτα και ευανάγνωστα γράμματα του ιδίου 
χρώματος. 

(5) Απαγορεύεται για οποιονδήποτε λόγο η καταστρο¬ 
φή των εν λόγω πινακίδων καθώς και η παραποίηση, 
αλλοίωση και αφαίρεση των επ’ αυτών αναγραφόμενων 
ενδείξεων. 

Απαγορεύεται ρητά η ύπαρξη πινακίδας που να ανα¬ 
γράφει τιμή αντιστοιχούσα σε δηλούμενη ποσότητα 
μεγαλύτερη του 1 κιλού ή 1 λίτρου ή 1 τεμαχίου. 

3. Το άρθρο 74, όπως αντικαταστάθηκε με την α.δ. 
34/1990, αντικαθίσταται ως ακολούθως: 

«Άρθρο 74 

Τήρηση πινακίδων και διαφήμιση 
κατά τη λιανική πώληση των αυτοκινήτων 

1. Όλοι όσοι προσφέρουν για πώληση στον τελικό 
αγοραστή (καταναλωτή) επιβατικά αυτοκίνητα, αυτο¬ 
κίνητα μικτής χρήσης (\/ΑΝ) και φορτηγά με επιτρεπό¬ 
μενο μικτό φορτίο μικρότερο των 4 τόνων, είτε αυτά 
εισάγονται, είτε παράγονται ή συναρμολογούνται στη 
χώρα μας, έχουν υποχρέωση : 

α) Να αναγράφουν σε όλα τα παραστατικά (δελτία πα¬ 
ραγγελίας, αποδείξεις είσπραξης προκαταβολής, δελτία 
αποστολής, τιμολόγια πώλησης κ.λ.π.), που εκδίδονται 
μετά τη διαπραγμάτευση και κατά την πώληση των πα¬ 
ραπάνω αυτοκινήτων, εκτός από τα άλλα προβλεπόμενα 
στοιχεία και το συγκεκριμένο αριθμό πλαισίου τους, υπό 
την προϋπόθεση βέβαια ότι τα αυτοκίνητα και φορτηγά 
αυτά έχουν εισαχθεί και είναι έτοιμα προς πώληση. 

Σε περίπτωση προπώλησης αυτοκινήτου, που δεν έχει 
παραγγελθεί από τις επιχειρήσεις εισαγωγής και εμπορίας 
αυτοκινήτων στα εργοστάσια κατασκευής ή παραγγελίας 
αυτοκινήτου, που δεν έχει ακόμα παραχθεί από τα ερ¬ 
γοστάσια αυτά, οπότε εξ αντικειμένου υπάρχει αδυναμία 
αναγραφής του ανωτέρω αριθμού πλαισίου, τότε οι επι¬ 
χειρήσεις αυτές αναλαμβάνουν την υποχρέωση γνωστο¬ 
ποίησης εγγράφως προς τους πελάτες τους του αριθμού 
πλαισίου, μόλις ο αριθμός αυτός κοινοποιηθεί στις επιχει¬ 
ρήσεις από τον προμηθευτή οίκο, με οποιονδήποτε τρόπο 
(επιστολή, τηλεομοιοτυπία, ηλεκτρονικό ταχυδρομείο). 

β) Στους χώρους (υπαίθριους και στεγασμένους), όπου 
εκτίθενται τα ανωτέρω αυτοκίνητα προς πώληση, να 
προσαρμόζουν σταθερά στο εμπρόσθιο ανεμοθώρακα 
(παρμπρίζ) ή σε πλαϊνό παράθυρο ή σε παρακείμενο 
αναλόγιο κάθε αυτοκινήτου, που εκτίθεται για πώληση, 
πινακίδα με διαστάσεις τουλάχιστον 20 X 15 εκατοστά, 
πάνω στην οποία θα πρέπει να αναγράφονται με κεφα¬ 
λαία στοιχεία ύψους τουλάχιστον ενός (1) εκατοστού οι 
παρακάτω ενδείξεις. 

Α) ΕΝΔΕΙΞΕΙΣ ΓΙΑ ΚΑΙΝΟΥΡΓΙΑ ΑΥΤΟΚΙΝΗΤΑ 

1. Εργοστάσιο και χώρα κατασκευής. 

2. Τύπος αυτοκινήτου και κυλινδρισμός. 

3. Τιμή πώλησης χωρίς έξοδα ταξινόμησης και τέλη κυ¬ 
κλοφορίας για την έκδοση της άδειας κυκλοφορίας. 


Β) ΕΝΔΕΙΞΕΙΣ ΓΙΑ ΜΕΤΑΧΕΙΡΙΣΜΕΝΑ ΑΥΤΟΚΙΝΗΤΑ 

1. Εργοστάσιο και χώρα κατασκευής 

2. Τύπος αυτοκινήτου και κυλινδρισμός 

3. Τελική τιμή πώλησης 

4. Χρόνος κατασκευής του αυτοκινήτου 

5. Χρόνος πρώτης κυκλοφορίας στην Ελλάδα. 

Εφόσον εντός της αίθουσας συναλλαγών δεν εκτίθε¬ 
νται προς πώληση αυτοκίνητα, οι ανωτέρω ενδείξεις θα 
αναγράφονται σε τιμοκατάλογο αναρτημένο σε ορατό 
από τον πελάτη σημείο της αίθουσας. 

2. Οι επιχειρήσεις της ως άνω παραγράφου 1, όταν 
κάνουν διαφήμιση των αυτοκινήτων που πωλούν, εφό¬ 
σον σε αυτήν κάνουν αναφορά στις τιμές τους, έχουν 
υποχρέωση να αναφέρουν την τιμή, στην οποία προ- 
σφέρεται στον τελικό αγοραστή, με ειδική αναφορά, 
εάν στις τιμές αυτές περιέχονται τα έξοδα ταξινόμησης 
και τα τέλη κυκλοφορίας για την έκδοση της άδειας 
κυκλοφορίας». 

4. Το άρθρο 77, όπως συμπληρώθηκε με την α.δ. 13/03, 
αντικαθίσταται ως ακολούθως: 

«Άρθρο 77 

Τήρηση πινακίδων από επιχειρήσεις 
παροχής υπηρεσιών κ.λ.π. ρυθμίσεις 

1. Οι επιχειρήσεις, που εκμισθώνουν και γενικά παρέ¬ 
χουν κάθε μορφής υπηρεσίες προς τους πελάτες τους, 
όπως καθαριστήρια, σιδερωτήρια, κουρεία, κομμωτήρια, 
συνεργεία επισκευής αυτοκινήτων και λοιπών τροχοφό¬ 
ρων, φωτοτυποδακτυλογραφικές εργασίες, συντήρηση 
και επισκευή καυστήρων και λεβήτων κεντρικής θέρ¬ 
μανσης, ανελκυστήρων, ηλεκτρικών και ηλεκτρονικών 
συσκευών γενικά, υδραυλικών και ηλεκτρολογικών εγκα¬ 
ταστάσεων κ.λ.π., υποχρεούνται να αναρτούν σταθερά 
τιμοκατάλογο, σε ορατό από τον πελάτη σημείο του 
καταστήματος ή γραφείου τους, στον οποίο θα αναγρά¬ 
φονται οι τιμές των υπηρεσιών που παρέχουν. 

Οι ανωτέρω επιχειρήσεις υποχρεούνται όπως ανα¬ 
γράφουν στα τιμολόγια ή αποδείξεις (πλην αποδείξεων 
ταμειακών μηχανών), που εκδίδουν στους πελάτες τους 
ξεχωριστά και λεπτομερώς, κάθε μία παρεχόμενη υπη¬ 
ρεσία με την αντίστοιχη αμοιβή που εισπράττουν. 

2. Τα ιδιωτικά σχολεία γενικής τεχνικής και επαγγελ¬ 
ματικής εκπαίδευσης, τα κάθε είδους φροντιστήρια και 
οι ιδιωτικοί παιδικοί σταθμοί, τα ιδιωτικά ινστιτούτα 
επαγγελματικής κατάρτισης και εργαστήρια ελευθέρων 
σπουδών, είναι υποχρεωμένα να έχουν συνταγμένους 
τιμοκαταλόγους που θα διατηρούν στο κατάστημά τους, 
τους οποίους θα θέτουν στην διάθεση των γονέων και 
κηδεμόνων των μαθητών και σπουδαστών, εφόσον οι 
τελευταίοι το ζητήσουν. Στους τιμοκαταλόγους αυτούς 
θα αναγράφονται οι τιμές των πάσης φύσεως παρεχο- 
μένων υπηρεσιών (δίδακτρα, μεταφορικά, προαιρετικές 
υπηρεσίες κ.λ.π.), που ισχύουν για την τρέχουσα σχολική 
χρονιά. 

3. Ειδικά οι επιχειρήσεις, που εκμεταλλεύονται στε¬ 
γασμένους και ακάλυπτους χώρους στάθμευσης αυ¬ 
τοκινήτων, απαγορεύεται να αρνηθούν την υποδοχή 
αυτοκινήτων για στάθμευση, εφόσον κατά την στιγμή 
της άφιξης του οχήματος υπάρχει κενός χώρος. 

4. Οι επιχειρήσεις της ως άνω παραγράφου 3, υπο- 
χρεούνται να έχουν αναρτημένη πινακίδα, τουλάχιστον 
διαστάσεων 1,00 X 0,50 μ. ή τιμοκατάλογο, σε ορατό για 
τον πελάτη σημείο, όπου με μεγάλα και καθαρά γράμ- 

ματα και αριθμούς θα αναγράφονται τα δικαιώματα που 
εισπράττονται για την στάθμευση αυτοκινήτων, δικύ- 
κλων και λοιπών τροχοφόρων (π.χ. τιμές στάθμευσης 
ανά μία ή περισσότερες ώρες, τιμές στάθμευσης ανά 
24ωρο, ανά βδομάδα, ανά μήνα κ.λπ.). 

Αρθρο 4 

Τροποποιήσεις ορισμένων 
διατάξεων του κεφαλαίου 5 της α.δ. 14/1989 

1. Το άρθρο 84 αντικαθίσταται ως ακολούθως: 
«Αρθρο 84 

Όροι διάθεσης αλεύρων και σιμιγδαλιών 

1. Τα άλευρα και σιμιγδάλια, που παράγονται από τους 
αλευρόμυλους προς εμπορία ή με αλεστικό δικαίωμα, 
πρέπει να πληρούν τους όρους που καθορίζονται, κατά 
περίπτωση, για κάθε κατηγορία και τύπο αλεύρων και 
σιμιγδαλιών από τον ισχύοντα Κώδικα Τροφίμων ή από 
ειδικές αποφάσεις του Ανωτάτου Χημικού Συμβουλίου 
(Α.Χ.Σ.). 

2. Τα άλευρα σίτου ή άλλων δημητριακών, που παρά- 
γονται από τους αλευρόμυλους με αλεστικό δικαίωμα, 
μπορούν να είναι οποιουδήποτε βαθμού αλέσεως. 

3. Τα εισαγόμενα άλευρα πρέπει να πληρούν τους 
όρους των αλεύρων εγχώριας παραγωγής, διαφορετικά 
δεν μπορούν να διατεθούν στην κατανάλωση χωρίς 
προηγούμενη έγκριση από το Α.Χ.Σ.». 

Αρθρο 5 

Τροποποιήσεις ορισμένων 
διατάξεων του κεφαλαίου 6 της α.δ. 14/1989 

1. Το άρθρο 100 αντικαθίσταται ως ακολούθως: 

« Αρθρο 100 

Διακίνηση νωπών αλιευμάτων εγχώριας παραγωγής 

Νωπά και κατεψυγμένα αλιεύματα πού διατίθενται 

στις Λαϊκές Αγορές-Όροι υγιεινής καταλληλότητας 
αλιευμάτων 

1. Κατά την πώληση νωπών αλιευμάτων εγχώριας πα¬ 
ραγωγής από ιχθυοπαραγωγούς ή ιχθυεμπόρους, προς 
επαγγελματίες λιανοπωλητές, εφαρμογή έχουν οι δια¬ 
τάξεις του άρθρου 67 Γ της παρούσας. 

2. Κατά την αποστολή νωπών αλιευμάτων εγχώριας 
παραγωγής από ιχθυοπαραγωγούς ή ιχθυεμπόρους, 
προς πώληση για λογαριασμό τους, μέσω αντιπροσώ¬ 
πων τους, εφαρμογή έχουν οι διατάξεις του άρθρου 67 
Γ της παρούσας. 

3. Για την διασφάλιση των όρων υγιεινής και καταλ¬ 
ληλότητας των νωπών και κατεψυγμένων αλιευμάτων, 
που διατίθενται στις Λαϊκές Αγορές της Χώρας, εφαρ¬ 
μογή έχουν οι διατάξεις του άρθρου 7 (παράγρ. 1) του 
π.δ. 51/2006». 

Αρθρο 6 

Τροποποιήσεις ορισμένων 
διατάξεων του κεφαλαίου 9 της α.δ. 14/1989 

1. Το άρθρο 151 αντικαθίσταται ως ακολούθως: 
«Αρθρο 151 

Διάθεση ελαιολάδων και πυρηνέλαιων 
στον καταναλωτή 

1. Στα πλαίσια εφαρμογής της υπ’ αριθμ. 275610/ 
30.10.2003 κοινή υπουργική απόφαση των Υπουργών 


Οικονομίας-Οικονομικών, Ανάπτυξης και Αγροτικής 
Ανάπτυξης-Τροφίμων « Συμπληρωματικά μέτρα για 
την εφαρμογή των άρθρων 2, 3, 5 και 6 του Κανονι¬ 
σμού ΕΚ 1019/2002 της Επιτροπής της 13.6.2002 για τις 
προδιαγραφές εμπορίας του ελαιολάδου », ορίζονται 
τα ακόλουθα: 

α) Το ελαιόλαδο της κατωτέρω περίπτωσης (β) προ- 
σφέρεται στον καταναλωτή προσυσκευασμένο σε συ- 
σκευασίες μεγίστης χωρητικότητας πέντε (5) λίτρων, 
ανεξάρτητα της ιδιότητας του πωλητή. 

β) Στον καταναλωτή (μεμονωμένοι καταναλωτές, 
εστιατόρια, καντίνες, νοσοκομεία ή άλλες μαζικές εστι¬ 
άσεις) προσφέρονται αποκλειστικά και μόνο τα βρώσιμα 
ελαιόλαδα των κατωτέρω κατηγοριών: 

• ΕΛΑΙΟΛΑΔΟ ΕΞΑΙΡΕΤΙΚΟ ΠΑΡΘΕΝΟ, δηλαδή ελαιό¬ 
λαδο ανωτέρας κατηγορίας, που παράγεται απευθείας 
από ελιές και μόνο με μηχανικές μεθόδους, σύμφωνα 
με τις ισχύουσες διατάξεις. 

• ΕΛΑΙΟΛΑΔΟ ΠΑΡΘΕΝΟ, δηλαδή ελαιόλαδο που πα- 
ράγεται απευθείας από ελιές και μόνο με μηχανικές 
μεθόδους, σύμφωνα με τις ισχύουσες διατάξεις. 

• ΕΛΑΙΟΛΑΔΟ, δηλαδή ελαιόλαδο που αποτελείται 
από εξευγενισμένα ελαιόλαδα και παρθένα ελαιόλαδα, 
σύμφωνα με τις ισχύουσες διατάξεις. 

γ) Επί όλων των τιμολογίων αγοραπωλησίας βρωσί¬ 
μων ελαιολάδων, προοριζομένων για τον τελικό κατα¬ 
ναλωτή, αναγράφεται πέραν των άλλων ενδείξεων και 
η παραπάνω κατηγορία του είδους, κατά περίπτωση. 

δ) Το βρώσιμο πυρηνέλαιο, που αναφέρεται στην ανω¬ 
τέρω κοινή υπουργική απόφαση., προσφέρεται στον 
τελικό καταναλωτή (μεμονωμένοι καταναλωτές, εστι¬ 
ατόρια, νοσοκομεία, καντίνες και άλλες μαζικές εστι¬ 
άσεις) προσυσκευασμένο σε συσκευασίες μεγίστης 
χωρητικότητας πέντε (5) λίτρων. 

Ως βρώσιμο πυρηνέλαιο, που προορίζεται για τον τε¬ 
λικό καταναλωτή και διατίθεται με την ονομασία «ΠΥ¬ 
ΡΗΝΕΛΑΙΟ», είναι το έλαιο που περιέχει αποκλειστικά 
έλαια προερχόμενα από την επεξεργασία προϊόντος 
που ελήφθη μετά την εξαγωγή του ελαιολάδου και 
έλαια που έχουν παραχθεί απευθείας από τις ελιές ή 
έλαιο που περιέχει αποκλειστικά έλαια προερχόμενα 
από επεξεργασία πυρήνων ελιάς και ελαίων που παρά- 
γονται απευθείας από ελιές, σύμφωνα με τις ισχύουσες 
διατάξεις. 

ε) Για τα συσκευασμένα ελαιόλαδα και πυρηνέλαια, 
που αναφέρονται παραπάνω, εφαρμόζονται υποχρεωτι¬ 
κά οι διατάξεις του άρθρου 3 «Υποχρεωτικές ενδείξεις» 
της ανωτέρω κοινής υπουργικής απόφασης. 

2. Η ονομαστική ποσότητα περιεχομένου των προσυ- 
σκευασιών των ανωτέρω ελαιολάδων, που διατίθενται 
στον καταναλωτή (μεμονωμένοι καταναλωτές, εστια¬ 
τόρια, καντίνες, νοσοκομεία ή άλλες μαζικές εστιάσεις) 
πρέπει να ανήκει στην ακόλουθη σειρά ονομαστικών 
ποσοτήτων (σε λίτρα). 

0,10 0,25 0,50 0,75 1 2 3 5 

3. Η ονομαστική ποσότητα περιεχομένου των προσυ- 
σκευασιών των ανωτέρω πυρηνέλαιων, που διατίθενται 
στον καταναλωτή (μεμονωμένοι καταναλωτές, εστιατό¬ 
ρια, καντίνες, νοσοκομεία ή άλλες μαζικές εστιάσεις) 
πρέπει να ανήκει στην ακόλουθη σειρά ονομαστικών 
ποσοτήτων (σε λίτρα). 

0,250 0,500 0,750 1 2 3 5 

4. Οι συσκευασίες των παραπάνω ελαιολάδων και 

πυρηνέλαιων υποχρεωτικά είναι εφοδιασμένες με σύ¬ 
στημα ανοίγματος, που καταστρέφεται μετά την πρώτη 
χρήση». 

2. Το άρθρο 152, όπως αντικαταστάθηκε με τις υπ’ 
αριθμ. 10/1991 και 14/1998, αντικαθίσταται ως ακολού¬ 
θως: 

«Άρθρο 152 

Τρόποι διάθεσης ελαιολάδων, σπορέλαιων και 
Πυρηνέλαιων 

1. Απαγορεύεται η θέση σε κυκλοφορία ή η διάθεση 
στην κατανάλωση, από οποιονδήποτε και με οποιον- 
δήποτε τρόπο, ελαιολάδων, οποιασδήποτε ποιότητας, 
αναμειγμένων σε οποιαδήποτε αναλογία με άλλα έλαια 
ως και η κατοχή τέτοιων αναμειγμένων ελαιολάδων 
από τους εμπόρους. Εξαιρείται η περίπτωση του ελαίου 
από ελαιοπυρήνες, όπως αυτό ορίζεται στο άρθρο 72 
(παράγρ.7) του Κώδικα Τροφίμων. 

2. Τα βρώσιμα ελαιόλαδα, που προορίζονται για τον 
καταναλωτή, σύμφωνα με το άρθρο 151 της παρούσας, 
πρέπει να διατίθενται προς πώληση αποκλειστικά προ- 
συσκευασμένα και με τις επιβαλλόμενες ενδείξεις στην 
συσκευασία τους. 

3. Απαγορεύεται η πώληση ελαιολάδου, σπορέλαιων 
και πυρηνέλαιων και μαγειρικών λιπών πλανοδίως από 
οποιονδήποτε, έστω και αν διατηρεί κατάστημα που 
λειτουργεί νόμιμα. 

4. Απαγορεύεται η πώληση ελαιολάδων και σπορέλαι¬ 
ων από βιομηχανίες, βιοτεχνίες και χονδρεμπόρους, σε 
εμπόρους που δε διατηρούν κατάστημα που λειτουργεί 
νόμιμα. 

Οι ανωτέρω πρέπει να λαμβάνουν πρόνοια προς εξα¬ 
κρίβωση της ύπαρξης άδειας λειτουργίας και να ανα¬ 
γράφουν τα στοιχεία της στο τιμολόγιο πώλησης. 

5. Στην απαγόρευση που επιβάλλεται από την προη¬ 
γούμενη παράγραφο 4 δεν περιλαμβάνονται τα φυσικά 
ή νομικά πρόσωπα, που ασχολούνται κατ’ επάγγελμα 
με τον εφοδιασμό των πλοίων και λοιπών μεταφορικών 
μέσων με είδη διατροφής και τα οποία πρόσωπα δια¬ 
τηρούν μόνιμη επαγγελματική στέγη. 

6. Στις επιχειρήσεις συσκευασίας ελαιολάδου, σπορέ¬ 
λαιων και πυρηνέλαιων, απαγορεύεται η κατοχή υλικών 
συσκευασίας με ενδείξεις άλλων επιχειρήσεων συσκευ¬ 
ασίας οποιοσδήποτε ελαίου». 

3. Το άρθρο 155, όπως αντικαταστάθηκε με την α.δ. 
15/1998, αντικαθίσταται ως ακολούθως: 

«Αρθρο 155 

Υποχρεώσεις ελαιοτριβείων-Διάθεση ελαιοπυρήνων 

1. Εφόσον οι ελαιοπαραγωγοί το απαιτήσουν, οι ελαι- 
οτριβείς υποχρεούνται να τους παραδώσουν όλη την 
ποσότητα του ελαιοπυρήνα, που προέρχεται από την 
έκθλιψη του ελαιοκάρπου. Σε διαφορετική περίπτωση ο 
ελαιοπυρήνας περιέρχεται στους ελαιοτριβείς. 

2. Οι ελαιοτριβείς υποχρεούνται όπως, σε εμφανές 
μέρος του ελαιοτριβείου, έχουν αναρτημένο τιμοκατά¬ 
λογο, στον οποίο θα αναγράφονται τα εισπραττόμενα 
εκθλιπτικά δικαιώματα. Τα δικαιώματα αυτά μπορούν 
να είναι είτε σε αξία ανά χιλιόγραμμο εκθλιβομένου 
ελαιοκάρπου είτε σε ποσοστό επί του παραγομένου 
ελαιολάδου. 


3. Οι ελαιοπαραγωγοί και ελαιοτριβείς μπορούν να 
διαθέτουν τον ελαιοπυρήνα ελεύθερα. 

4. Απαγορεύεται η χρήση ακατέργαστων ελαιοπυ¬ 
ρήνων για καύσιμη ύλη από οποιονδήποτε, εφόσον για 
τέτοια ενέργεια δεν έχει εκδοθεί νομότυπη άδεια των 
αρμοδίων Αρχών. 

5. Η αξία των ελαιοπυρήνων, που αγοράζουν τα πυ- 
ρηνελαιουργεία, καταβάλλεται μόνο σε χρήμα και όχι 
σε είδος (πυρηνέλαιο)». 

4. Το άρθρο 167 αντικαθίσταται ως ακολούθως: 

« Αρθρο 167 

Δέσμευση νοθευμένων ελαιολάδων ή μαγειρικών 
λιπών από ελαιόλαδο και των πόσης φύσεως 
τεχνητώς χρωματισμένων ελαίων 

1. Ελαιόλαδα ή μαγειρικά λίπη από ελαιόλαδο, κα- 
τεχόμενα προς εμπορία, εφόσον διαπιστωθεί, ύστερα 
από εξέταση από αρμόδια Χημική Υπηρεσία, ότι είναι 
νοθευμένα με ευτελέστερης αξίας έλαια δεσμεύονται 
στα χέρια των κατόχων τους. 

Ομοίως, δεσμεύονται τα πόσης φύσεως τεχνητώς 
χρωματισμένα έλαια. 

2. Οι δεσμευθείσες ποσότητες των παραπάνω ειδών 
αναγράφονται στην έκθεση δέσμευσης και φυλάσσονται 
με ευθύνη του κατόχου τους, μέχρι την οριστική λήψη 
απόφασης για την τύχη τους. 

3. Η τύχη των δεσμευμένων, σύμφωνα με τα προηγούμε¬ 
να, προϊόντων καθορίζεται από τις δεσμεύουσες αρχές, με 
βάση τη διαδικασία που προβλέπεται από την υπ’ αριθμ. 
15523 (ΦΕΚ 1187/Β/2006) κοινή υπουργική απόφαση. 

Στην περίπτωση που τα προϊόντα αυτά χαρακτηρι- 
σθούν από αρμόδια Χημική Υπηρεσία και ως μη ασφαλή 
τρόφιμα, κατάσχονται, απομακρύνονται από την κατα¬ 
νάλωση και δύνανται να χρησιμοποιηθούν για άλλες, 
εκτός από την παραγωγή τροφίμων, χρήσεις, ύστερα 
από έγκριση του Ανώτατου Χημικού Συμβουλίου ή και 
άλλου αρμόδιου, κατά περίπτωση Οργάνου (π.χ. έγκριση 
από την Κτηνιατρική Υπηρεσία προκειμένου για χρή¬ 
ση σε ζωοτροφές, έγκριση από τον ΕΟΦ για σαπούνια 
κ,λ.π.), ώστε να διασφαλίζεται η προστασία της δημό¬ 
σιας υγείας και του περιβάλλοντος». 

5. Το άρθρο 168 αντικαθίσταται ως ακολούθως: 

«Αρθρο 168 

Σχετικά με προσυσκευασίες βρωσίμων σπορέλαιων 
και πυρηνέλαιων. 

1. Η ονομαστική ποσότητα περιεχομένου των προσυ- 
σκευασιών των βρωσίμων σπορέλαιων (όχι πυρηνέλαι¬ 
ων), που διατίθενται στον καταναλωτή (μεμονωμένοι 
καταναλωτές, εστιατόρια, νοσοκομεία, καντίνες και άλ¬ 
λες μαζικές εστιάσεις), πρέπει να ανήκει στην ακόλουθη 
σειρά ονομαστικών ποσοτήτων (σε λίτρα). 

0,250 0,500 0,750 1 2 3 510 

2. Τα σε ρευστή κατάσταση βρώσιμα σπορέλαια κα¬ 
θώς και τα πυρηνέλαια του άρθρου 151 της παρούσας, 
προσφέρονται στον καταναλωτή (μεμονωμένοι κατα¬ 
ναλωτές, εστιατόρια, καντίνες, νοσοκομεία και άλλες 
μαζικές εστιάσεις) μόνο σε καινούργια κλειστή και 
επώνυμη συσκευασία (γυάλινες ή πλαστικές φιάλες ή 
λευκοσίδηρό δοχεία κ.λπ.). 

3. Τα δοχεία που αναφέρονται στην προηγούμενη πα¬ 
ράγραφο 2 πρέπει να πληρούν τους όρους του Κώδικα 

Τροφίμων και να είναι ερμητικά κλεισμένα με τρόπο που 
η εξαγωγή του περιεχομένου τους να μην είναι δυνατή, 
παρά μόνο με διάρρηξη του πώματος. 

4. Όσον αφορά τις ενδείξεις επί της συσκευασίας των 
βρωσίμων σπορέλαιων (όχι πυρηνέλαιων) εφαρμογή 
έχουν οι διατάξεις του άρθρου 35 της παρούσας». 

6. Το άρθρο 177 αντικαθίσταται ως ακολούθως: 

«Άρθρο 177 

Αναγραφή στα τιμολόγια ορισμένων ενδείξεων 
για τις ελιές. 

Στα τιμολόγια αγοραπωλησίας των ελιών, αναγράφο¬ 
νται, πέραν των άλλων προβλεπομένων στοιχείων και 
οι εξής ενδείξεις. 

α) Η κατηγορία των ελιών (π.χ. πράσινες, μαύρες, ξαν¬ 
θές κ.λ.π.) 

β) Η ποικιλία του είδους (π.χ. Άμφισσας, Καλαμών, 
Χαλκιδικής κ.λ.π.) 

γ) Η ποιοτική κατάσταση των ελιών (π.χ. γυαλερές, 
ζαρωμένες κ.λ.π.) 

δ) Η κατάσταση επεξεργασίας του είδους (π.χ. νωπές, 
κατεργασμένες, ημικατεργασμένες κ.λ.π.) 

Άρθρο 7 

Τροποποιήσεις ορισμένων 
διατάξεων του κεφαλαίου 10 της α.δ. 14/1989 

1. Το άρθρο 186, αντικαθίσταται ως ακολούθως: 

«Άρθρο 186 

Περί εμπορίας-διακίνησης-διάθεσης του μελιού 
κ,λ.π. ρυθμίσεις 

1. Διάθεση στον καταναλωτή μόνο συσκευασμένου 
μελιού και σε ορισμένο βάρος περιεχομένου συσκευ¬ 
ασίας 

α) Το μέλι που προορίζεται για τον τελικό καταναλωτή 
κυκλοφορεί υποχρεωτικά μόνο προσυσκευασμένο σε 
συσκευασία καθαρού βάρους μέχρι 1 χιλιόγραμμο, υπό 
την επιφύλαξη των διατάξεων της επόμενης περίπτω¬ 
σης (β). 

β) Το μέλι που προορίζεται για τον τελικό κατανα¬ 
λωτή και πωλείται προς αυτόν απευθείας από μελισ- 
σοκόμους, ως μέλι δικής τους παραγωγής, στον τόπο 
συγκομιδής του είδους και σε οργανωμένες Λαϊκές ή 
Βιολογικές Αγορές, προσφέρεται υποχρεωτικά μόνο 
προσυσκευασμένο σε συσκευασία καθαρού βάρους μέ¬ 
χρι 3 χιλιόγραμμα. 

2. Αναγραφή ενδείξεων επί της συσκευασίας του 
μελιού. 

α) Απαγορεύεται από οποιονδήποτε να πωλήσει στον 
τελικό καταναλωτή συσκευασμένο μέλι, εφόσον για 
οποιονδήποτε λόγο δεν αναγράφονται επί της εξωτερι¬ 
κής επιφάνειας της συσκευασίας του είδους οι ενδείξεις 
του παρόντος κεφαλαίου. 

β) Επί της συσκευασίας του μελιού, που προορίζεται 
για τον τελικό καταναλωτή αναγράφονται υποχρεωτικά 
οι κατωτέρω ενδείξεις σε ορατό σημείο της συσκευα¬ 
σίας, με ευδιάκριτα, ευανάγνωστα, ανεξίτηλα και στην 
ελληνική γλώσσα γράμματα. 

(1) Το ονοματεπώνυμο ή εμπορική επωνυμία και η 
διεύθυνση του παρασκευαστή ή του συσκευαστή ή ενός 
πωλητή εγκατεστημένου σε κράτος μέλος της Ευρω¬ 
παϊκής Ένωσης. 

(2) Η καθαρή ποσότητα περιεχομένου κάθε συσκευ¬ 
ασίας. 


(3) Η χρονολογία ελάχιστης διατηρησιμότητας, είτε με 

την χρήση της ένδειξης «ΑΝΑΛΩΣΗ ΚΑΤΑ ΠΡΟΤΙΜΗΣΗ 
ΠΡΙΝ ΑΠΟ.», όταν περιλαμβάνεται η ακριβής ημερο¬ 

μηνία, είτε με την χρήση της ένδειξης «ΑΝΑΛΩΣΗ ΚΑΤΑ 

ΠΡΟΤΙΜΗΣΗ ΠΡΙΝ ΑΠΟ ΤΟ ΤΕΛΟΣ.», στις περιπτώσεις 

που αναφέρεται ο μήνας και το έτος ή μόνο το έτος . 

(4) Οι ιδιαίτερες συνθήκες συντήρησης και χρήσης 
του μελιού. 

(5) Ο αριθμός παρτίδας του μελιού, σε περίπτωση 
που η χρονολογία ελάχιστης διατηρησιμότητας δεν 
περιλαμβάνει την ημέρα και τον μήνα. 

(6) Η χώρα ή οι χώρες προέλευσης, όπου έγινε η συ¬ 
γκομιδή του μελιού, με την χρήση της φράσης «ΧΩΡΑ 

ΣΥΓΚΟΜΙΔΗΣ ΜΕΛΙΟΥ.» και προκειμένου για 100% 

εγχώριας προέλευσης μέλι, αντί της φράσης αυτής, 
μπορεί να αναγράφεται η ένδειξη «ΕΛΛΗΝΙΚΟ ΜΕΛΙ». 

(7) Επιπλέον το ονοματεπώνυμο, η έδρα και η διεύθυν¬ 
ση του εισαγωγέα. Επί του σημείου αυτού διευκρινίζεται 
ότι, σε περίπτωση που ο πωλητής και ο εισαγωγέας 
είναι το ίδιο πρόσωπο, χρησιμοποιείται η ένδειξη «πω- 
λητής-εισαγωγέας» με τα αιτούμενα στοιχεία. 

(8) Η ονομασία του περιεχομένου στην συσκευασία 
προϊόντος, όπως προβλέπεται από τον Κώδικα Τροφί¬ 
μων και Ποτών. 

(9) Η ένδειξη «ΣΥΣΚΕΥΑΣΜΕΝΟ ΣΤΗΝ ΕΛΛΑΔΑ» εφό¬ 
σον το μέλι έχει εισαχθεί στην Ελλάδα από το εξωτε¬ 
ρικό σε συσκευασίες μεγαλύτερες του 1 χιλιόγραμμου 
και ανασυσκευάσθηκε σε συσκευασίες μέχρι 1 χιλιό¬ 
γραμμο από επιχειρήσεις που διαθέτουν νόμιμη άδεια 
λειτουργίας. 

3. Δυνατότητες αναγραφής και άλλων ενδείξεων επί 
της συσκευασίας 

Πέραν των ανωτέρω υποχρεωτικών ενδείξεων επί της 
συσκευασίας μελιού, επιτρέπεται και η αναγραφή επί 
αυτής των παρακάτω πληροφοριακών στοιχείων: 

α) Προκειμένου για αμιγείς τύπους ελληνικών μελι¬ 
ών η φυτική προέλευση αυτών δηλαδή «Πεύκου», «Ελά- 
της», «Καστανιάς», «Ερείκης», «Θυμαριού», «Πορτοκαλιάς», 
«Βαμβακιού», «Ηλίανθου» και υπό την προϋπόθεση βέβαια 
ότι τα μέλια αυτά ανταποκρίνονται στις φυσικοχημικές 
παραμέτρους, που ορίζονται με την υπ’ αριθμ. 127/2004 
(ΦΕΚ 239/Β/23.2.2005) κοινή υπουργική απόφαση. 

β) Πλησίον της υποχρεωτικής ένδειξης «Ονομασία του 
περιεχομένου προϊόντος» μπορεί να αναγράφονται οι 
πληροφορίες που αφορούν (1) την φυτική προέλευση ή 
την προέλευση από άνθη, εάν το προϊόν προέρχεται εξ 
ολοκλήρου ή κυρίως από την αναφερόμενη πηγή προέ¬ 
λευσης και αν διαθέτει τα οργανοληπτικά, φυσικοχημικά 
και μικροσκοπικά χαρακτηριστικά της πηγής. 

(2) την προέλευση από μία συγκεκριμένη περιοχή, 
έδαφος ή τοποθεσία, αν το προϊόν προέρχεται εξ ολο¬ 
κλήρου από την αναφερόμενη πηγή προέλευσης. 

(3) τα ειδικά ποιοτικά κριτήρια. 

Η αναγραφή των παραπάνω (1), (2) και (3) πληροφο¬ 
ριών είναι δυνατή, υπό την προϋπόθεση βέβαια ότι το 
μέλι της συσκευασίας ούτε «διηθημένο μέλι» είναι, ούτε 
«μέλι ζαχαροπλαστικής». 

4. Άλλες δεσμευτικές διατάξεις που αφορούν το 
μέλι 

α) Οι ονομασίες «ΜΕΛΙ ΚΗΡΗΘΡΑΣ», «ΜΕΛΙ ΜΕ ΤΕ¬ 
ΜΑΧΙΑ ΚΗΡΗΘΡΑΣ» ή «ΤΕΜΑΧΙΑ ΚΗΡΗΘΡΑΣ ΜΕ ΜΕΛΙ», 
«ΔΙΗΘΗΜΕΝΟ ΜΕΛΙ» και «ΜΕΛΙ ΖΑΧΑΡΟΠΛΑΣΤΙΚΗΣ» 

υποχρεωτικά αναφέρονται αυτούσιες και απαγορεύεται 
να αντικαθίστανται από την απλή ονομασία «ΜΕΛΙ». 

β) Προκειμένου για μέλι ζαχαροπλαστικής, αναγρά¬ 
φονται στην ετικέτα της συσκευασίας και πολύ κοντά 
στην ονομασία του προϊόντος οι λέξεις «ΜΟΝΟ ΓΙΑ 
ΜΑΓΕΙΡΙΚΗ». 

Στην περίπτωση που το εν λόγω μέλι χρησιμοποιείται 
ως συστατικό σύνθετου τροφίμου, αντί του όρου «Μέλι 
ζαχαροπλαστικής», μπορεί να χρησιμοποιείται ο όρος 
«Μέλι» στην ονομασία του τροφίμου. Ωστόσο όμως στον 
κατάλογο των συστατικών αναγράφεται υποχρεωτικά 
ο όρος «Μέλι ζαχαροπλαστικής». 

5. Διευκρινίσεις σχετικά με την επί της συσκευασίας 
μελιού ένδειξη της χώρας συγκομιδής μελιού 

α) Η ένδειξη «Χώρα Συγκομιδής Ελλάδα» ή «Ελληνικό 
Μέλι» νομιμοποιείται αν το μέλι είναι εγχώριας προέλευ¬ 
σης και δεν έχει αναμιχθεί με μέλι άλλων χωρών. 

β) Η ένδειξη «Χώρα Συγκομιδής π.χ. Ολλανδία ή Γερ- 
μανία ή Βουλγαρία κ.ο.κ.» νομιμοποιείται αν το μέλι είναι 
προέλευσης μίας και μόνο χώρας και δεν έχει αναμιχθεί 
με μέλι άλλων χωρών. 

γ) Η ένδειξη «Χώρα συγκομιδής π.χ. Ελλάδα-Ιταλία ή 
Ελλάδα-Ολλανδία ή Ισπανία- Γαλλία κ.λ.π.», μπορεί να 
αντικατασταθεί με την ένδειξη «Μείγμα μελιών Ε.Ε.» αν 
το μέλι προέρχεται από δύο τουλάχιστον Κράτη-Μέλη 
της Ευρωπαϊκής Ένωσης 

δ) Η ένδειξη «Χώρα συγκομιδής π.χ. Σερβία-Αλβανία 
ή Αλβανία-ΡΥΒΟΜ κ.λπ.», μπορεί να αντικατασταθεί με 
την ένδειξη «Μείγμα μελιών εκτός Ε.Ε.», αν το μέλι προ¬ 
έρχεται από δύο τουλάχιστον Τρίτες Χώρες. 

ε) Η ένδειξη «Χώρα συγκομιδής π.χ. Ελλάδα-Σερβία 
ή Ελλάδα-Αλβανία ή Ιταλία- Αλβανία κ.λπ.» μπορεί να 
αντικατασταθεί με την ένδειξη «Μείγμα μελιών Ε.Ε. και 
εκτός Ε.Ε.», αν το μέλι προέρχεται τουλάχιστον από 
ένα Κράτος-Μέλος της Ευρωπαϊκής Ενωσης και μία 
Τρίτη Χώρα. 

6. Εφαρμογή διατάξεων του κώδικα τροφίμων - πο- 
τών/Θέσπιση απαγορευτικών διατάξεων 

Το μέλι που διατίθεται στο εμπόριο ή χρησιμοποιείται 
σε οποιοδήποτε προϊόν, προοριζόμενο για κατανάλωση 
από τον άνθρωπο, υποχρεωτικά πρέπει να πληροί τις 
διατάξεις του Κώδικα Τροφίμων-Ποτών και απαγορεύ¬ 
εται ρητά: 

-Η προσθήκη στο μέλι οποιοσδήποτε συστατικού 
τροφίμων, συμπεριλαμβανομένων των πρόσθετων τρο¬ 
φίμων καθώς και οποιαδήποτε άλλη προσθήκη εκτός 
από μέλι. 

-Η ανάμιξη του μελιού με μέλι ζαχαροπλαστικής. 

-Η ανάμιξη του μελιού με αμυλοσιρόπιο, ισογλυκόζη 
και άλλα παρεμφερή προϊόντα. Παραβίαση των ανωτέ¬ 
ρω απαγορευτικών μέτρων συνιστά το ποινικό αδίκημα 
της νοθείας. 

7. Ενδείξεις στις πινακίδες λιανοπωλητών που πωλούν 
μέλι στο καταναλωτικό κοινό 

Στο χώρο έκθεσης προς πώληση στον τελικό κατα¬ 
ναλωτή συσκευασμένου μελιού υποχρεωτικά αναρτάται 
ή τοποθετείται ή προσδένεται στο προϊόν πινακίδα, 
απολύτως ορατή από τον καταναλωτή, στην οποία με 
ευανάγνωστα και ευδιάκριτα γράμματα αναγράφεται η 
τιμή πώλησης της συσκευασίας καθώς και η τιμή ανά 
μονάδα μέτρησης (κιλό) κατόπιν αναγωγής της πρώτης 
τιμής στην δεύτερη. 


Εφόσον το περιεχόμενο καθαρό βάρος της συσκευ¬ 
ασίας μελιού είναι 1000 γραμμάρια δεν απαιτείται η 
αναγραφή στην πινακίδα της τιμής ανά μονάδα μέτρη¬ 
σης (κιλό). 

Για τον λιανοπωλητή δεν είναι υποχρεωτική η ανα¬ 
γραφή στην πινακίδα των ενδείξεων που αναγράφο¬ 
νται επί της συσκευασίας του μελιού, δεδομένου ότι ο 
καταναλωτής μπορεί να ενημερωθεί από τις ενδείξεις 
αυτές. Διαφορετικά την ευθύνη για την αναγραφή των 
ενδείξεων αυτών φέρει ο λιανοπωλητής με συνευθύνη 
και των άλλων υπόχρεων επιχειρήσεων (βιομηχανία, 
βιοτεχνία, εισαγωγέας, συσκευαστής κ.λπ.). Η συνευθύνη 
αυτή δεν υπάρχει εάν το μέλι έχει παραδοθεί από τον 
προμηθευτή στον λιανοπωλητή με την αναγραφή όλων 
των προβλεπομένων ενδείξεων στην συσκευασία αλλά 
αυτές έχουν αφαιρεθεί ή καταστραφεί από οποιαδή¬ 
ποτε αιτία μετά την παράδοση. 

8. Ενδείξεις στους τιμοκαταλόγους εμπόρων πλην λι¬ 
ανοπωλητών για το μέλι-ενδείξεις επι των τιμολογίων 
αγοραπωλησίας μελιού 

α) Σε εφαρμογή του άρθρου 38 (παράγρ.2) του Ν.Δ. 
136/1946 «Περί Αγορανομικού Κώδικος», επί όλων των τι¬ 
μοκαταλόγων και πινακίδων που τηρούν οι επιχειρήσεις 
(βιομηχανίες, βιοτεχνίες, εισαγωγείς, χονδρέμποροι), 
πέραν των άλλων ενδείξεων αναγράφεται η ονομασία 
του μελιού, σύμφωνα με τον Κώδικα Τροφίμων-Ποτών 
(π.χ. μέλι ανθέων, μέλι κηρήθρας κ.λπ.) και η προέλευση 
του είδους, όπως ορίζεται παραπάνω. 

β) Σε εφαρμογή του άρθρου 35 (παράγρ.1 του Ν.Δ. 
136/1946) «Περί Αγορανομικού Κώδικος» επί όλων των 
τιμολογίων αγοραπωλησίας μελιού, πέραν των άλλων 
ενδείξεων, αναγράφεται η ονομασία του μελιού, σύμ¬ 
φωνα με τον Κώδικα Τροφίμων-Ποτών (π.χ. μέλι ανθέων, 
μέλι κηρήθρας κ.λπ.) και η προέλευση του είδους, όπως 
ορίζεται παραπάνω. 

9. Άλλες ειδικοτέρες διατάξεις που αφορούν το μέλι 

α) Προκειμένου για μέλι που μεταφέρεται χύμα για να 

συσκευασθεί σε ποσότητα μέχρι 1 κιλό (ή μέχρι 3 κιλά 
προκειμένου για μελισσοκόμο παραγωγό), οι ενδείξεις 
που προβλέπονται στην ως άνω παράγραφο 2 αναγρά¬ 
φονται στην εξωτερική συσκευασία ή μπορούν μόνο να 
αναγράφονται στα σχετικά εμπορικά έγγραφα, που το 
συνοδεύουν. Ειδικά όμως, οι ενδείξεις ονομασία πώλη¬ 
σης, χρονολογία ελάχιστης διατηρησιμότητας, όνομα 
ή εμπορική διεύθυνση του παραγωγού ή εισαγωγέα, 
πρέπει να αναγράφονται στην εξωτερική συσκευασία 
στην οποία προσφέρεται το μέλι. 

Για το μέλι ζαχαροπλαστικής και το διηθημένο μέλι, 
τα δοχεία μεταφοράς χύμα, οι συσκευασίες και τα εμπο¬ 
ρικά έγγραφα αναφέρουν σαφώς την πλήρη ονομασία 
του προϊόντος. 

β) Υπόχρεος για την αναγραφή όλων των ενδείξεων 
επί της συσκευασίας του μελιού είναι ο παρασκευαστής 
ή ο συσκευαστής ή ο πωλητής τα στοιχεία του οποίου 
αναγράφονται στο προϊόν. 

10. Μεταβατικές Διατάξεις 

Τα εις χείρας παντός κατόχου (εισαγωγέα, συσκευ- 
αστή, τυποποιητή, χονδρεμπόρου και λιανοπωλητή) 
ευρισκόμενα μέλια, που έχουν εισαχθεί, παραχθεί, συ¬ 
σκευασθεί, τυποποιηθεί και αγορασθεί, πριν την έναρξη 
ισχύος του παρόντος άρθρου 186, μπορούν να διατεθούν 
μέχριεξαντλήσεως τους: 

α) Με τις ενδείξεις του άρθρου 186 της α.δ. 14/1989, 
όπως αυτό ίσχυε πριν από την κατά τα ως άνω αντι¬ 
κατάστασή του. 

β) Με τις ενδείξεις που ανέγραφαν επί των τιμολογί¬ 
ων αγοραπωλησίας, σε εφαρμογή του άρθρου 35 (πα- 
ράγρ. 1) του Αγορανομικού Κώδικος, όπως αυτές ίσχυαν 
πριν από την ισχύ των ενδείξεων της περίπτωσης (β) 
του ως άνω κεφαλαίου 8». 

2. Το άρθρο 188 αντικαθίσταται ως ακολούθως: 

«Άρθρο 188 

Υποχρεώσεις εισαγωγέων και επιχειρήσεων 
συσκευασίας μελιού 

1. Οι εισαγωγείς μελιού υποχρεούνται όπως, αμέσως 
μετά τον εκτελωνισμό κάθε ποσότητας του είδους, υπο¬ 
βάλλουν στην Υπηρεσία Εμπορίου της Ν.Α., στην οποία 
υπάγεται η έδρα τους, υπεύθυνη δήλωση, σε απλό χαρτί, 
στην οποία θα δηλώνονται τα παρακάτω στοιχεία. 

α) Η ονομασία του μελιού, όπως αυτή ορίζεται στο 
άρθρο 67 του Κώδικα Τροφίμων Ποτών. 

β) Η εισαχθείσα ποσότητα μελιού και η ημερομηνία 
εκτελωνισμού. 

γ) Ο αριθμός, το είδος και το μέγεθος της συσκευα¬ 
σίας π.χ. 5 σιδηρά βαρέλια των 200 χιλιόγραμμων. 

δ) Η χώρα/χώρες προέλευσης, όπου έγινε η συγκομι¬ 
δή του μελιού ή η κατάλληλη ένδειξη σύμφωνα με όσα 
αναφέρονται στο άρθρο 186 (τίτλος κεφαλαίου 5). 

2. Οι εισαγωγείς και οι επιχειρήσεις συσκευασίας 
μελιού, που από τον Κώδικα Βιβλίων και Στοιχείων απαλ¬ 
λάσσονται της υποχρέωσης να τηρούν βιβλίο αποθήκης, 
υποχρεούνται στην τήρηση τέτοιου βιβλίου, το οποίο 
πρέπει να βρίσκεται στην επιχείρηση και να παραδί- 
δεται προς έλεγχο στα αρμόδια αγορανομικά όργανα 
όταν το ζητούν. 

Στο βιβλίο αυτό, που πριν χρησιμοποιηθεί πρέπει να 
έχει θεωρηθεί από την Υπηρεσία Εμπορίου Ν.Α. της 
έδρας της επιχείρησης, καταχωρούνται κατά είδος, ποι¬ 
ότητα, ποσότητα και αξία οι εισαγωγές (αγορές) και οι 
εξαγωγές (πωλήσεις) μελιού. 

Άρθρο 8 

Τροποποιήσεις ορισμένων διατάξεων του κεφαλαίου 
11 της α.δ. 14/1989 

1. Το άρθρο 201, όπως αντικαταστάθηκε με την α.δ. 
1/2000, αντικαθίσταται ως ακολούθως: 

« Άρθρο 201 

Σουβλάκια 

1. Επιτρέπεται στα κέντρα και καταστήματα εστίασης 
(εστιατόρια, ταβέρνες, ψητοπωλεία και λοιπά παρόμοια) 
να παρασκευάζουν και προσφέρουν στην κατανάλωση 
(καθήμενους ή μη πελάτες) τα παρακάτω είδη σουβλα- 
κίων κατά τεμάχιο. 

α) Γύρο από αυτοτελή κομμάτια κρέατος. 

β) Γ ύρο από κιμά, εφόσον αυτός πληροί τους όρους 
και προϋποθέσεις του άρθρου 333 της παρούσας. 

γ) Καλαμάκια με νωπό χοιρινό κρέας. 

δ) Μπιφτέκι από κιμά μοσχαρίσιο ή από κιμά κατε- 
ψυγμένου αιγοπροβείου κρέατος. 

2. Τα ανωτέρω κέντρα και καταστήματα υποχρεωτικά 
αναγράφουν στους τιμοκαταλόγους τους, όσο και σε 
αναρτημένες πινακίδες στο χώρο εξυπηρέτησης πε¬ 
λατών: 


α) Την τιμή προσφοράς κάθε σουβλακίου χωριστά 
με μνεία του είδους του κρέατος ή κιμά που είναι πα¬ 
ρασκευασμένο το είδος αυτό (π.χ. χοιρινό, μοσχαρίσιο, 
αιγοπρόβειο). 

β) Το βάρος σε ποσότητα ψημένου κρέατος, προ- 
κειμένου για τον γύρο (ντονέρ), κατά τη βούληση της 
επιχείρησης. 

γ) Το βάρος, σε ποσότητα ψημένου κρέατος, προκει- 
μένου για χοιρινό κρέας σε καλαμάκι. 

δ) Τον αριθμό και το βάρος ψημένων μπιφτεκιών προ- 
κειμένου για σουβλάκια από κιμά. 

ε) Το βάρος κάθε πίτας που περιτυλίγει τα σουβλάκια 
αυτά. 

στ) Το βάρος ψωμιού ή αρτιδίου πολυτελείας, που 
προσφέρεται με τα σουβλάκια αυτά, εφόσον τά εν λόγω 
είδη αρτοποιίας δεν διατίθενται δωρεάν». 

2. Το άρθρο 211 αντικαθίσταται ως ακολούθως: 

« Άρθρο 211 

Παροχή κουβέρ στα κέντρα εστίασης, αναψυχής και 
διασκέδασης το οποίο δεν χρεώνεται στους πελάτες 

Προκειμένου για κέντρα και καταστήματα εστίασης, 
αναψυχής, ψυχαγωγίας και διασκέδασης, δεν επιτρέπε¬ 
ται να χρεώνουν στην πελατεία τους αξία, που αφορά 
το λεγόμενο «ΚΟΥΒΕΡ» (π.χ. σερβίτσια., μαχαιροπήρου- 
να, πετσέτες κλπ.). 

3. Το άρθρο 216, όπως αντικαταστάθηκε με την α.δ. 
29/90,αντικαθίσταται ως ακολούθως: 

« Αρθρο 216 

Σχετικά με προσφορά πρωινού ή γεύματος ή δείπνου 
υπό μορφή «τάμπλ-ντότ» 

1. Οι υπεύθυνοι των κέντρων και καταστημάτων εστί¬ 
ασης, αναψυχής, ψυχαγωγίας και διασκέδασης, συμπερι¬ 
λαμβανομένων και αυτών που λειτουργούν σε Ξενοδο¬ 
χεία, Ξενοδοχειακά συγκροτήματα, πανσιόν, επιβατικά 
και τουριστικά πλοία, κάμπινγκ, επιβατικές αμαξοστοι¬ 
χίες, κατά την κρίση τους μπορούν να προσφέρουν 
στην πελατεία τους, υπό μορφή «τάμπλ-ντότ», πρωινό 
ή γεύμα ή δείπνο. 

2. Επί προσφερομένου ως άνω «τάμπλ-ντότ», τηρείται 
γί αυτό χωριστός τιμοκατάλογος πέραν του τιμοκα¬ 
ταλόγου των προσφερομένων ειδών «α-λά-κάρτ», στον 
οποίο αναγράφονται τα ακόλουθα: 

α) Η σύνθεση των ειδών που περιλαμβάνει το πρωινό 
«τάμπλ-ντότ» και η τελική τιμή του με Φ.Π.Α. 

β) Η σύνθεση των ειδών, που περιλαμβάνει το γεύμα 
«τάμπλ-ντότ» και η τελική τιμή του με Φ.Π.Α. 

γ) Η σύνθεση των ειδών, που περιλαμβάνει το δείπνο 
«τάμπλ-ντότ» και η τελική τιμή του με Φ.Π.Α. 

δ) Στην μπροστινή σελίδα του τιμοκαταλόγου με τα 
είδη «τάμπλ-ντότ» αναγράφεται: 

- Η ένδειξη: «ΤΑΜΠΛ-ΝΤΟΤ» πρωινό ή γεύμα ή δείπνο 
κατά περίπτωση. 

- Η ένδειξη: «Η τιμή περιλαμβάνει όλες τις επιβαρύν¬ 
σεις καθώς και τον Φ.Π.Α.». 

-Η ένδειξη: «ΥΠΟΧΡΕΩΤΙΚΗ ΑΝΑΛΩΣΗ ΤΟΥ ΤΑΜΠΛ- 
ΝΤΟΤ Ή ΜΗ ΥΠΟΧΡΕΩΤΙΚΗ ΑΝΑΛΩΣΗ ΤΟΥ ΤΑΜΠΛ- 
ΝΤΟΤ». 

3. Οι τιμοκατάλογοι των τάμπλ-ντότ, πέραν της 
υποχρεωτικής ύπαρξής τους εντός του χώρου των 
καταστημάτων και κέντρων, τοποθετούνται και στην 
εξωτερική όψη της επιχείρησης (πλησίον της κυρίας 

εισόδου αυτής), ειδικά δε για ξενοδοχεία και ξενοδο¬ 
χειακά συγκροτήματα στην εξωτερική όψη της κυρίας 
εισόδου της αίθουσας εστίασης». 

4. Το άρθρο 223, όπως αντικαταστάθηκε και συμπλη¬ 
ρώθηκε με τις α.δ. 21/1990 και 17/1991 αντικαθίσταται 
ως ακολούθως: 

« Άρθρο 223 

Προσφορά καφέδων, αναψυκτικών, εμφιαλωμένων νε¬ 
ρών, οίνων, χυμών, ζύθου και οινοπνευματωδών ποτών 

1. Υπό την επιφύλαξη των διατάξεων του άρθρου 67 
Β της παρούσας και της Απόφασης Α2-96/9.1.2007 του 
Υφυπουργού Ανάπτυξης, σύμφωνα με τις οποίες σε χώ¬ 
ρους, όπου δεν λειτουργεί ο ανταγωνισμός, η προσφορά 
ορισμένων καφέδων και εμφιαλωμένων νερών είναι υπο¬ 
χρεωτική, τα πόσης φύσεως κέντρα και καταστήματα 
εστίασης, αναψυχής και διασκέδασης, επιλέγουν ελεύ¬ 
θερα τα προσφερόμενα είδη καφέδων, εμφιαλωμένων 
νερών, αναψυκτικών ποτών, χυμών, οίνων, ζύθων και 
οινοπνευματωδών ποτών, είτε αυτά είναι ελληνικά είτε 
όχι, είτε εμφιαλωμένα ή σε χύμα ποτήρι, είτε κατά μάρ¬ 
κα προτίμησης της επιχείρησης, είτε σε βάρος περιεχο¬ 
μένου φιάλης, είτε εμφιαλωμένης ή βαρελίσιας μπύρας, 
είτε εμφιαλωμένου ή χύμα οίνου ρητινίτη ή μη, λευκού, 
ροζέ, κόκκινου κ.λ.π. βαρελίσιου ή μη, είτε εμφιαλωμένων 
ή χύμα διαφόρων οινοπνευματωδών ποτών κ.ο.κ. 

2. Όλα τα εμφιαλωμένα νερά, αναψυκτικά, χυμοί, μπύ- 
ρες, οίνοι και οινοπνευματώδη ποτά αποσφραγίζονται 
υποχρεωτικά παρουσία του πελάτη. 

3. Απαγορεύεται ρητά το σερβίρισμα σε πελάτες χύμα 
οίνων, μπύρας και οινοπνευματωδών ποτών μέσα από 
ανοικτές φιάλες, οι οποίες φέρουν ενδείξεις ή γενικά 
επώνυμα διακριτικά γνωρίσματα επιχειρήσεων, που πα¬ 
ρασκευάζουν τέτοια ως άνω είδη». 

5. Το άρθρο 234, όπως συμπληρώθηκε με την α.δ. 7/90 
αντικαθίσταται ως ακολούθως: 

«Αρθρο 234 

Τήρηση τιμοκαταλόγων και τρόπος σύνταξης αυτών 

1. Οι τιμοκατάλογοι κέντρων και καταστημάτων εστί¬ 
ασης, αναψυχής, ψυχαγωγίας και διασκέδασης, συντάσ- 
σονται υποχρεωτικά στην ελληνική γλώσσα και προ¬ 
αιρετικά σε μία ή περισσότερες ξένες γλώσσες, αν οι 
υπεύθυνοι των ανωτέρω Κέντρων και Καταστημάτων 
το επιθυμούν. 

2. Όσα από τα παραπάνω κέντρα και καταστήματα δι¬ 
αθέτουν τραπεζοκαθίσματα, για την εξυπηρέτηση καθή- 
μενων πελατών, που επιθυμούν να παραγγείλουν και να 
σερβιριστούν, ανεξάρτητα αν αυτά διαθέτουν πέραν του 
στεγασμένου χώρου και υπαίθριο χώρο, υποχρεούνται 
όμως, τουλάχιστο στο 50% των υφισταμένων τραπέζιών, 
τοποθετούν τους ανωτέρω τιμοκαταλόγους. 

Από την υποχρέωση αυτή εξαιρούνται τα αμιγή Καφε¬ 
νεία, για τα οποία όμως ισχύει υποχρέωση ανάρτησης 
τιμοκαταλόγου σε εμφανές σημείο του καταστήματος 
αναγράφοντας μόνο τα προσφερόμενα είδη και τις τι¬ 
μές προσφοράς τους με Φ.Π.Α. 

3. Στους τιμοκαταλόγους αυτούς αναγράφονται όλα 
τα προσφερόμενα είδη «α-λά-κάρτ» με τις αντίστοιχες 
τελικές τιμές προσφοράς τους με Φ.Π.Α. 

Τα αναγραφόμενα στους τιμοκαταλόγους φαγητά και 
σαλάτες προσφέρονται στους πελάτες με την μερίδα. 
Στην περίπτωση όμως φαγητών από κρέας, πουλερικά 


και ψάρια, εφόσον αυτά, πέραν της μερίδας προσφέρο- 
νται και με το κιλό, τότε στον τιμοκατάλογο και πλησίον 
κάθε είδους, που αναγράφεται σ’ αυτόν, σημειώνεται 
υποχρεωτικά η ένδειξη «με το κιλό». 

Επίσης στους τιμοκαταλόγους αυτούς αναγράφονται 
ειδικότερα και τα ακόλουθα: 

α) Προκειμένου για συσκευασμένα ποτά (μπύρα, οίνος, 
εμφιαλωμένο νερό, αναψυκτικά, χυμοί, οινοπνευματώδη 
ποτά, σόδες) αναγράφεται επιπλέον και η ειδικότερη 
ονομασία του είδους, που προσφέρεται στο εμπόριο και 
το βάρος περιεχομένου κάθε συσκευασίας. 

β) Προκειμένου για σαλάτες πάσης φύσεως, ανα¬ 
γράφονται η ονομασία κάθε σαλάτας, όπως την ορίζει 
το κατάστημα και κέντρο και τα κύρια είδη που τη 
συνθέτουν. 

4. Όσα από τα παραπάνω Κέντρα και Καταστήματα, 
διαθέτουν τραπεζοκαθίσματα για καθήμενους πελάτες, 
υποχρεούνται όπως τον τιμοκατάλογο, που τηρούν, τον 
αναρτούν και σε εμφανές σημείο της κύριας εισόδου 
του κέντρου ή καταστήματος. Ειδικά όμως για ξενοδο¬ 
χεία και ξενοδοχειακά συγκροτήματα ο τιμοκατάλογος 
αυτός αναρτάται στην εξωτερική όψη της κύριας ει¬ 
σόδου της αίθουσας όπου προσφέρονται τα είδη του 
τιμοκαταλόγου. 

Οι διατάξεις της παραγράφου αυτής δεν αφορούν 
τα αμιγή καφενεία. 

5. Επί των τιμοκαταλόγων οι τελικές τιμές προσφοράς 
των ειδών αναγράφονται σε μία και μόνο στήλη και 
περιλαμβάνουν πέρα του ΦΠΑ και τις πάσης φύσεως 
επιβαρύνσεις των καταναλωτών (δημοτικοί φόροι, αμοι¬ 
βή σερβιτόρου, αμοιβή ζωντανής μουσικής κ.λπ.), απαγο¬ 
ρευμένης απολύτως της προσαύξησης της τελικής τιμής 
τιμοκαταλόγου για οποιονδήποτε άλλο λόγο. 

6. Σε εμφανές σημείο κάθε τιμοκαταλόγου αναγρά¬ 
φονται οι κατωτέρω ενδείξεις: 

«Το κατάστημα υποχρεούται ή δεν υποχρεούται στην 
έκδοση διπλοτύπων αποδείξεων ή αναλυτικών αποδεί¬ 
ξεων μηχανής, θεωρημένων από τη Δ.Ο.Υ. 

Οι τιμές περιλαμβάνουν όλες τις επιβαρύνσεις». 

Οι διατάξεις της παρούσας παραγράφου δεν αφο¬ 
ρούν τα αμιγή καφενεία. 

7. Προκειμένου για κέντρα και καταστήματα εστίασης, 
αναψυχής, ψυχαγωγίας και διασκέδασης, παρέχεται η 
δυνατότητα προσφοράς των ειδών με το σύστημα της 
ελάχιστης κατανάλωσης και υπό την προϋπόθεση βέ¬ 
βαια ότι: 

α) κάθε φορά που εφαρμόζεται το σύστημα της ελάχι¬ 
στης κατανάλωσης, δεν μπορεί ταυτόχρονα να προσφέ- 
ρεται το «ταμπλ-ντοτ» του άρθρου 216 της παρούσας 
ως υποχρεωτικό για τον πελάτη. 

β) κάθε φορά που εφαρμόζεται το σύστημα της ελάχι¬ 
στης κατανάλωσης, τα παραπάνω κέντρα και καταστή¬ 
ματα πρέπει να παρέχουν στην πελατεία τους δημόσια 
θεάματα, ζωντανή μουσική, καλλιτεχνικό πρόγραμμα 
κ.λ.π). Το σύστημα της ελάχιστης κατανάλωσης απει¬ 
κονίζεται σε εμφανές σημείο του τιμοκαταλόγου με την 
ένδειξη «ΕΛΑΧΙΣΤΗ ΚΑΤΑΝΑΛΩΣΗ ΕΥΡΩ.». 

8. Προκειμένου για τα παραπάνω Κέντρα και Κατα¬ 
στήματα (πλην Κέντρων Διασκέδασης), ορίζονται επι¬ 
πρόσθετα τα ακόλουθα : 

α) Εφόσον διαθέτουν για τους πελάτες τους σύστημα 
αυτοεξυπηρέτησης (ΣΕΛΦ ΣΕΡΒΙΣ) 

Στο χώρο αυτοεξυπηρέτησης των καταναλωτών και 

σε ορατό σημείο για τον πελάτη υφίσταται τοποθετη¬ 
μένος ή αναρτημένος τιμοκατάλογος με τα είδη προ¬ 
σφοράς του ΣΕΛΦ ΣΕΡΒΙΣ και τις αντίστοιχες τιμές 
διάθεσης (τελικές με Φ.Π.Α.). Επιπλέον παρέχεται ακόμη 
η δυνατότητα ύπαρξης στον παραπάνω χώρο ικανού 
αριθμού του τιμοκαταλόγου αυτού προς χρήση των 
πελατών. 

β) Εφόσον πωλούν εκτός καταστήματος σε πακέτο σε 
αγοραστές πελάτες τα είδη που προσφέρουν 
Στο χώρο εκτέλεσης της παραγγελίας από τον πε¬ 
λάτη υφίσταται ικανός αριθμός τιμοκαταλόγων προς 
χρήση από τον παραγγέλλοντα, που αναγράφει τα 
πωλούμενα σε πακέτο είδη με τις αντίστοιχες τιμές 
πώλησης (τελικές τιμές με Φ.Π.Α.). 

Ειδικά στο χώρο αυτό και σε ορατό σημείο για τον 
αγοραστή πελάτη υφίσταται τοποθετημένη ή αναρ- 
τημένη πινακίδα που αφορά τα εκτός καταστήματος 
πωλούμενα φαγητά από κρέατα, πουλερικά και αλι¬ 
εύματα που διατίθενται με το χιλιόγραμμο και ζυγί¬ 
ζονται παρουσία του καταναλωτή, αναγράφουσα τις 
εξής ενδείξεις : 

αα) το είδος κρέατος ή αλιεύματος με την τιμή πώ¬ 
λησης ανά χιλιόγραμμο (τελική με ΦΠΑ). 

ββ) Η ένδειξη «τα κρέατα ζυγίζονται ψημένα» «τα 
ψάρια ζυγίζονται ωμά». 

γ) Εφ’ όσον πωλούν τα είδη τους με το σύστημα της 
διανομής κατ’ οίκον 

Ειδικά τα παραπάνω κέντρα και καταστήματα που 
εφαρμόζουν το σύστημα της διανομής ειδών, κατ’ οίκον, 
μπορούν να ορίζουν την ελάχιστη αξία των ειδών προς 
κατανάλωση, υπό την προϋπόθεση όμως, ότι στους 
τιμοκαταλόγους τους, που διατηρούν στο κατάστη¬ 
μα ή διανέμουν στα σπίτια και άλλα καταστήματα θα 
αναγράφεται με κεφαλαία και ευδιάκριτα γράμματα 
η ένδειξη «ΕΛΑΧΙΣΤΗ ΚΑΤΑΝΑΛΩΣΗ ΕΙΔΩΝ ΑΞΙΑΣ.... 
ΕΥΡΩ». 

9. Οι διατάξεις του παρόντος άρθρου αφορούν και τα 
κέντρα και καταστήματα που λειτουργούν σε Ξενοδο¬ 
χεία και Ξενοδοχειακά συγκροτήματα, εντός επιβατικών 
πλοίων και εντός αμαξοστοιχιών του ΟΣΕ». 

6. Το άρθρο 235 αντικαθίσταται ως ακολούθως: 

« Άρθρο 235 
Λογαριασμοί πελατών 

1. Τα κέντρα και καταστήματα εστίασης, αναψυχής, 
ΕΙΔΟΣ ΠΟΤΟΥ 

Μη αφρώδης οίνος όπως ορίζεται από τους εκάστοτε 
ισχύοντες κανονισμούς ΕΚ 
νίη ίαυπα όπως ορίζεται από τους εκάστοτε 
ισχύοντες κανονισμούς ΕΚ 

Αφρώδης οίνος όπως ορίζεται από τους εκάστοτε 

ισχύοντες κανονισμούς ΕΚ 

Οίνος λικέρ όπως ορίζεται από τους εκάστοτε 

ισχύοντες κανονισμούς ΕΚ 

Αρωματισμένος οίνος όπως ορίζεται από τους 

εκάστοτε ισχύοντες κανονισμούς ΕΚ 

Αλκοολούχα ποτά όπως ορίζονται στο άρθρο 1 

παράγραφος 2 του κανονισμού (ΕΟΚ) αριθ. 1576/89 

του Συμβουλίου, της 29ης Μάΐου 1989, 

όπως ισχύει σήμερα 


ψυχαγωγίας και διασκέδασης, που σύμφωνα με τον 
Κώδικα Βιβλίων και Στοιχείων υποχρεούνται στην έκ¬ 
δοση διπλότυπων αποδείξεων ή αποδείξεων ταμειακής 
μηχανής, θεωρημένων από τη Δ.Ο.Υ., παραδίδουν στην 
πελατεία τους τη διπλότυπη απόδειξη ή την απόδειξη 
ταμειακής μηχανής, με την αξία των ειδών που καλεί¬ 
ται να πληρώσει ο πελάτης, ανεξάρτητα αν τα είδη 
αυτά αγοράσθηκαν ή σερβιρίστηκαν ή διανεμήθηκαν 
κατ’ οίκον. 

2. Τα κέντρα και καταστήματα τηρούν αριθμημένο 
διπλότυπο μπλοκ, που φέρει το ονοματεπώνυμο του 
εκμεταλλευτή της επιχείρησης ή την επωνυμία αυτής 
και τον τίτλο «ΑΝΑΛΥΤΙΚΟΣ ΛΟΓΑΡΙΑΣΜΟΣ ΠΕΛΑΤΩΝ». 
Στο εν λόγω μπλοκ αναγράφονται αναλυτικά τά είδη 
πού κατανάλωσε ο πελάτης, η αντίστοιχη για κάθε είδος 
τιμή τιμοκαταλόγου και η συνολική αξία των ειδών πού 
καλείται να πληρώσει ο πελάτης. 

Το μπλοκ αυτό φέρει την ημερομηνία έκδοσής του 
και υπογράφεται από τον υπεύθυνο της επιχείρησης. 
Το πρωτότυπο του εν λόγω λογαριασμού παραδίδεται 
στον πελάτη, το δε στέλεχος διατηρείται τουλάχι¬ 
στον πέντε (5) ημέρες από την ημερομηνία έκδοσής 
του και παραδίδεται στα ελεγκτικά όργανα, εφόσον 
ζητηθεί. 

Στο μπλοκ αυτό, σημειώνεται επίσης, κατά περίπτωση 
η ένδειξη «Σερβίρισμα» ή «Σέλφ Σέρβις» ή «Αγορά εκτός» 
ή «Διανομή στο σπίτι». 

3. Εφόσον στις αποδείξεις της ως άνω παραγράφου 
1 αναφέρονται τα είδη και οι τιμές αυτών αναλυτικά, 
τότε δεν έχουν εφαρμογή οι διατάξεις της ως άνω 
παραγράφου 2.» 

Άρθρο 9 

Τροποποιήσεις ορισμένων διατάξεων 
του κεφαλαίου 16 της α.δ. 14/89 

1. Το άρθρο 310 αντικαθίσταται ως ακολούθως: 

« Άρθρο 310 

Προσυσκευασίες οίνων και λοιπών αλκοολούχων ποτών 

1. Ο οίνος και τα αλκοολούχα γενικώς ποτά, που δια¬ 
τίθενται στην εσωτερική αγορά, προσυσκευασμένα και 
τυποποιημένα σε φιάλες, πρέπει να διατίθενται μόνο 
στις ακόλουθες σειρές ονομαστικών ποσοτήτων πε¬ 
ριεχομένου: 

ΣΕΙΡΑ ΟΝΟΜΑΣΤΙΚΗΣ ΠΟΣΟΤΗΤΑΣ ΠΕΡΙΕΧΟΜΕΝΟΥ 
(σε ππΙ) 

100-187-250-375-500-750-1000-1500 

620 

125-200-375-750-1500 

100-200-375-500-750-1000-1500 

100-200-375-500-750-1000-1500 


100-200-350-500-700-1000-1500-1750-2000 


2. Οι οίνοι παλαίωσης ή ειδικής εμφιάλωσης (αφρώδεις και μη), κατ’ εξαίρεση της ως άνω παραγράφου 1, επιτρέπεται 

να διατίθενται στην εσωτερική αγορά και στις ακόλουθες 
σειρές ονομαστικών ποσοτήτων περιεχομένου: 

2000πιΙ 3000 γπΙ 5000γπΙ ΘΟΟΟγπΙ 

3. Τα εις χείρας παντός κατόχου (εισαγωγέα, συσκευ- 
αστή, τυποποιητή, χονδρεμπόρου και λιανοπωλητή) 
υφιστάμενα αποθέματα προσυσκευασμένων οίνων και 
αλκοολούχων ποτών με σειρά ονομαστικής ποσότη¬ 
τας περιεχομένου διαφορετική από αυτή της ως άνω 
παραγράφου 1, τα οποία έχουν εισαχθεί, παραχθεί, συ- 
σκευασθεί, τυποποιηθεί και αγορασθεί πριν την έναρξη 
ισχύος του παρόντος άρθρου, μπορούν να διατεθούν 
μέχρι εξαντλήσεως τους». 

Άρθρο 10 

1. Με την έναρξη ισχύος της παρούσας καταργούνταί: 

Το άρθρο 6 της α.δ. 14/1989 «Διαμόρφωση τιμών από 
Αστικούς Συνεταιρισμούς και Ενώσεις αυτών». 

Το άρθρο 13 της α.δ. 14/1989 «Υποχρεώσεις αναγρα¬ 
φής ενδείξεων στα τιμολόγια». 

Το άρθρο 19 της α.δ. 14/1989 «Υποχρέωση υποβολής 
τιμοκαταλόγου για νέα γεωργικά φάρμακα και για ανα¬ 
προσαρμογή των τιμών του». 

Το άρθρο 43 της α.δ. 14/1989 «Ενδείξεις στα προϊόντα, 
πλην τροφίμων». 

Το άρθρο 44 της α.δ. 14/1989 «Επισήμανση ηλεκτρικών 
συσκευών και μηχανημάτων». 

«Το άρθρο 63 της α.δ. 14/1989 «Εξαιρέσεις από την 
αναγραφή ενδείξεων». 

Το άρθρο 73 της α.δ. 14/1989 «Τήρηση πινακίδων σε 
τρόφιμα που πωλούνται λιανικώς χύμα από μεγάλες 
συσκευασίες». 

Το άρθρο 75 της α.δ. 14/1989 «Τήρηση πινακίδων από 
λιανοπωλητές υφαντουργικών προϊόντων». 

Το άρθρο 83 της α.δ. 14/1989 «Άρνηση υποδοχής σε 
χώρους στάθμευσης αυτοκινήτων». 

Το άρθρο 88 της α.δ. 14/1989 «Όροι που πρέπει να 
πληρούν τα άλευρα που παράγονται με αλεστικό δι¬ 
καίωμα». 

Το άρθρο 101 της α.δ. 14/1989 «Υποχρεώσεις κατά την 
πώληση ψαριών για λογαριασμό παραγωγού ή ιχθυε- 
μπόρου». 

Το άρθρο 102 της α.δ. 14/1989 «Πώληση ψαριών και 
συντηρημένων τροφίμων σε δημοτικές, κοινοτικές και 
λαϊκές αγορές». 

Το άρθρο 154 της α.δ. 14/1989 «Διάθεση ελαιοπυρή¬ 
νων». 

Το άρθρο 169 της α.δ. 14/1989 «Ενδειξη ποιοτικής 
κατηγορίας ελαιολάδου». 

Το άρθρο 170 της α.δ. 14/1989 «Προσυσκευασίες ελαι- 
ολάδων». 

Το άρθρο 171 «Ενδείξεις σε δοχεία σπορέλαιων ή 
πυρηνέλαιων». 

Το άρθρο 174 α της α.δ. 14/1989 «Δοχεία διακίνησης 
ελαιολάδου». 

Το άρθρο 204 της α.δ. 14/1989 «Εννοια βαρελίσιας ή 
μη ρετσίνας χύμα και διαμόρφωση τιμών αυτής». 

Το άρθρο 215 της α.δ. 14/1989 «Υποχρεώσεις κατα¬ 
στημάτων ξενοδοχείων». 

Το άρθρο 217 της α.δ. 14/1989 «Τιμές προσφοράς ειδών 
από καταστήματα αμαξοστοιχιών». 

Το άρθρο 219 της α.δ. 14/1989 «Σύνθεση πρωινού ρο¬ 
φήματος από καταστήματα πλοίων». 

Το άρθρο 221 της α.δ. 14/1989 «Τιμοκατάλογοι-Βάρη 
μερίδων σε καταστήματα πλοίων». 


Το άρθρο 224 της α.δ. 14/1989 «Κατοχή και προσφορά 
ποτών χύμα». 

Το άρθρο 227 της α.δ. 14/1989 «Τιμές ειδών στα κα¬ 
ταστήματα εκπαιδευτηρίων». 

Το άρθρο 231 της α.δ. 14/1989 «Υποχρεώσεις ζαχαρο¬ 
πλαστείων και λοιπών παρόμοιων καταστημάτων». 

Το άρθρο 237 της α.δ. 14/1989 «Τιμοκατάλογοι». 

Το άρθρο 238 της α.δ. 14/1989 «Αμοιβή σερβιτόρων». 

Το άρθρο 242 της α.δ. 14/1989 «Προσφορά ειδών από 
κέντρα διασκέδασης». 

Το άρθρο 243 της α.δ. 14/1989 «Προσαύξηση τιμών 
λόγω μουσικής». 

Το άρθρο 244 της α.δ. 14/1989 «Υποχρέωση προσφο¬ 
ράς οίνων και ποτών». 

Το άρθρο 244 α της α.δ. 14/1989 «Υποχρέωση προ¬ 
σφοράς ποτών γενικά, σε επαναπληρώσιμες συσκευ¬ 
ασίες». 

Το άρθρο 271 α της α.δ. 14/1989 «Πώληση κρεάτων 
στις Αάίκές Αγορές». 

Το άρθρο 311 της α.δ. 14/1989 «Προσυσκευασίες μπύ- 
ρας». 

Το άρθρο 343 της α.δ. 14/1989 «Υποχρεώσεις εμπόρων 
ανθοκομικών προϊόντων». 

Το άρθρο 350 της α.δ. 14/1989 «Προδιαγραφές ασφαλ- 
τομιγμάτων». 

Το άρθρο 351 της α.δ. 14/1989 «Διενέργεια δειγματο¬ 
ληψίας ασφαλτομιγμάτων». 

Το άρθρο 352 της α.δ. 14/1989 «Τρόποι δειγματοληψίας 
ασφαλτομιγμάτων». 

Το άρθρο 363 της α.δ. 14/1989 «Υποχρεώσεις κατόχων 
θεριζοαλωνιστικών μηχανών». 

Το άρθρο 368 της α.δ. 14/1989 «Επισήμανση τροφών 
για κατοικίδια ζώα». 

Η α.δ. 12/2003 «Τρόπος καθορισμού τιμών στάθμευσης 
οχημάτων σε χώρους στάθμευσης» 

2. Διαγράφεται η λέξη «το μέλι» από την παράγραφο 5 
του άρθρου 36 της α.δ. 14/1989 «Χρονολογία ελάχιστης 
διατηρησιμότητας». 

Άρθρο 11 

1. Οι παραβάτες της παρούσας που ισχύει σε όλη τη 
χώρα από την δημοσίευσή της στην Εφημερίδα της 
Κυβερνήσεως, διώκονται και τιμωρούνται σύμφωνα με 
τον ισχύοντα Αγορανομικό Κώδικα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Μαου 2007 

Ο ΥΦΥΠΟΥΡΓΟΣ 

I. ΠΑΠΑΘΑΝΑΣΙΟΥ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

Στην υπ’ αριθμ. Φ. 68835/4983/4.4.2007 απόφαση του 
Υφυπουργού Εσωτερικών, Δημόσιας Διοίκησης και Απο¬ 
κέντρωσης που δημοσιεύθηκε στο ΦΕΚ 6031/24.4.2007 
τεύχος Β' και αφορά αίτηση πολιτογράφησης της αλ¬ 
λογενούς αλλοδαπής ΠΡΟΚΟΠΙΟΥΚ ΑΝΤΟΝΙΝΑΣ του 
ΚΟΣΤΙΑΝΤΙΝ επιφέρεται η πιο κάτω διόρθωση: 

Στην σελ. 11152, στήλη 1η και στίχο 26, εκ των άνω 

Από το λανθασμένο:«.... ΠΡΟΚΟΠΙΟΥ Κ ....» 

Στο ορθό: «...ΠΡΟΚΟΠΙΟΥΚ.» 

(Από το Εθνικό Τυπογραφείο) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 



ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

ΚΟΜΟΤΗΝΗ - Δημοκρατίας 1 

26510 87215 
25310 22858 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


> Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 
»Για τα φωτοαντίγραφα Φ.Ε.Κ. σε 0,15 € ανά σελίδα. 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-ιοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οό-Γοπιι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ; 210 4071010 - ίηΐβτηβΐ: ΙιΙΙρ://νννννν.β1.9Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 


Α.Ε.Δ. 

10 € 

Δωρεάν 

Β' 

320 € 

225 € 


Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Γ' 

65 € 

Δωρεάν 


Δ.Δ.Σ. 

225 € 

95 € 

Υ.Ο.Δ.Δ. 

65 € 

Δωρεάν 


Α.Σ.Ε.Π. 

70€ 

Δωρεάν 

Δ' 

160 € 

80 € 


Ο.Π.Κ. 

- 

Δωρεάν 

Α.Α.Π. 

160 € 

80 € 


Α'+ Β'-Ι- Δ' + Α.Α.Π. 

- 

450 € 

Ε.Β.Ι. 

65 € 

33 € 





• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

• Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 < ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ., κατά 60 < ανά έτος παλαιότητας. 


* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Όργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΐ.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 































